
LA RABENO DE BAĤARAĤ 


ĈAPITRO I 


Malsupre de la Rejna provinco, kie la bordoj de la rivero perdas 
sian ridantan mienon, la montoj kaj rokoj kun siag strangaj 
kastelruinoj aspektas pli krude, kaj aperas majesto pli sovaĝa 
kaj pli serioza, tie, kvazaŭ terura legendo el la tempo antikva, 
staras la malserena, antikva urbo Baĥaraĥ. Ne ĉiam estis tiel 
putraj kaj ruinaj tiuj muregoj kun siaj sendentaj suprorandoj kaj 
dezertaj gardoturoj, en kies truoj fajfas la vento kaj nestas paseroj ; 
en tiuj mizere malbelaj argilkotaj stratetoj, kiujn oni vidas tra la 
ruinigita pordego, ne ĉiam regis tiu dezerteca silento, kiu nur de 
tempo al tempo estas interrompata de kriantaj infanoj, insultantaj ' 
virinoj kaj blekantaj bovinoj. Tiuj muregoj iam estis fieraj kaj 
forlaj, kaj en tiuj stratetoj moviĝadis freŝa, libera vivo, potenco 
kaj pompo, gajeco kaj suferoj, multe da amo Кај multe da 
malamo. Baĥaraĥ apartenis iam al tiuj municipoj, kiuj estis fond- 
itaj de la Romanoj en la tempo de ilia regado en la Rejnaj 
regionoj, kaj la loĝantoj, malgraŭ ke la sekvanta tempo estis tre 
maltrankvila kaj malgraŭ ke ili poste fariĝis subuloj de la Hohen- 
staŭfenoj kaj poste de la Wittelsbaĥanoj, scipovis tamen, laŭ la 

ekzemplo de aliaj Rejnaj urboj, konservi sufiĉe liberan komun- 
uman aranĝon. Ĉi tiu konsistis el interligo de apartaj korporacioj, 
el kiuj la korporacio de la burĝoj-patricioj kaj la korporacio de la 
gildoj — kiu siaflanke subdividiĝis laŭ la diversaj metioj — reci- 
proke bataladis pri hegemonio, tiamaniere, ke rilate la eksteron 
ili ĉiuj estis forte ligitaj inter si por defendo kaj rebato kontraŭ la 
najbara rabema nobelaro, sed interne, pro konkurantaj interesoj, 
ili troviĝadis en Коп баща malpaco; kaj pro tio inter ili estis 
malmulte da reciprokaj rilatoj, multe da malkonfido, ofte eĉ aktivaj 
eksplodoj de pasio. La prefekto de la reĝo sidis en la monta kas- 
telo Sareck, kaj kiel falko li deflugadis, kiam oni lin vokis, kaj ofte 
ankaŭ nevokite. Religia pieco floris en mallumo per mallumigado 
de la spirito. Korporacio plej multe izolita, senforta kaj iom post 
iom senigila je ĉiuj civitanaj rajtoj estis la malgranda hebrea 
komunumo, kiu enloĝiĝis en Baĥaraĥ jam en la tempo de la 
Romanoj kaj poste, dum la granda persekutado de la hebreoj, 
akceptis en sin tutajn amasojn da forkurintaj samreligianoj. 

La granda persekutado de la hebreoj komenciĝis dum la kruc- 
militiroj kaj furiozis plej kruele ĉirkaŭ la mezo de la dekkvara 
Jarcento, ĉe la fino de la granda pesto, pri kiu, kiel pri ĉiu alia 
socia malfeliĉo, oni akuzis la hebreojn, asertante, ke ili per 
malbenoj venigis la koleron de Dio kaj per helpo de la infektitoj 
venenis la putojn. La incitita popolamaso, precipe la hordoj de la 
flagelantoj, duonnudaj viroj kaj virinoj, kiuj, pentofare vipante sin 
mem kaj kantante frenezan kanton, vagadis tra la Rejna regiono 
kaj (га la cetera Sudgermanujo, mortigis tiam multajn milojn da 
hebreoj, aŭ torturis ilin, aŭ baptis ilin perforte. Alia akuzo, kiu 
jam en la antaŭa lempo, tra la luta mezepoko ĝis la komenco de 
la pasinta jarcento, kostis al ili multe da sango kaj angoro, estis la 
sensenca, en kronikoj kaj legendoj naŭze ofte ripetata fabelo, ke la 
hebreoj ŝtelas konsekritajn hostiojn, kiujn ili trapikas per tranĉ- 
iloj, ĝis sango elfluas, kaj ke ili en sia Pasko festa buĉas kristanajn 

infanojn, por uzi ilian sangon ĉe sia nokta Diservo. La hebreoj, 
sufiĉe malamataj pro sia religio, sia riĉeco kaj siaj ŝuldolibroj, 
dum tiu festo estis tute en la manoj de siaj malamikoj, kiuj tre 
facile povis pereigi ilin, disvastigante la famon pri lia mortigo de 
infano, eble eĉ kaŝite subĵetante sangmakulitan kadavron de infano 
en la malamikan domon de hebreo kaj atakante tie en la nokto la 
preĝantan hebrean familion, kie oni tiam mortigis, rabis kaj baptis, 
kaj grandaj mirakloj aperis per la trovita malviva infano, kiun la 
eklezio fine eĉ sanktuligis. La Sankta Werner estas tia sanktulo, 
kaj je lia honoro en Oberwesel estis fondita tiu luksa abatejo, kiu 
nun prezentas apud Rejno unu el la plej belaj ruinoj kaj per la 
gola majesteco de siaj longaj pintarkaj fenestroj, per la fiere 
leviĝantaj kolonoj kaj per la ŝtonaj skulptaĵoj tiel nin ravas, kiam 
ni en serene verda somera tago preterveturas kaj ne scias ĝian 
historion. Je honoro de tiu sanktulo apud Rejno estis konstruitaj 
ankoraŭ tri aliaj grandaj preĝejoj kaj estis mortigita aŭ turmentita 
grandega nombro da hebreoj. Tio okazis en la jaro 1287, kaj 
ankaŭ en Baĥaraĥ, kie estis konstruita unu c! tiuj preĝejoj de la 
sankla Werner, trafis tiam la hebreojn multe da suferoj kaj mizero. 
Tamen dum du jarcentoj post tio ili restis ne tuŝitaj de tiaj atakoj 
de popola furiozo, kvankam ili ĉiam ankoraŭ estis sufiĉe malamataj 
kaj minacataj. 

Sed ju pli ilin de ekstere premis la malamo, des pli intima kaj 
amoplena fariĝis ilia vivo familia, des pli profunde enradikiĝis la 
pieco kaj diotimo de la hebreoj de Baĥaraĥ. Modelo de dioplaĉa 
vivado estis la tiea rabeno, nomata Rabbi Abraham, viro ankoraŭ 
juna, kiu tamen malproksime ĉirkaŭe estis fama pro sia instruit- 
eco. Li eslis naskita en tiu urbo, kaj lia patro, kiu ankaŭ estis 
havinta tie la oficon de rabeno, ordonis al li en sia lasta volo, ke 
li dediĉu sin al la sama ofico kaj neniam forlasu Baĥaraĥon, 
esceptante nur okazon de danĝero por la vivo. Ĉi tiu ordono kaj 
ŝranko kun maloftaj libroj estis ĉio, kion lia patro, kiu vivis nur en 

malriĉeco kaj religia studado, restigis al li. Tamen Rabbi Abraham 
estis tre riĉa homo; edzigita je la sola filino de sia mortinta onklo, 
kiu estis komercisto de juveloj, li heredis lian grandan riĉaĵon, 
Kelkaj ruĝbarbuloj en la komunumo aludadis, ke la rabeno edziĝis 
je sia edzino ĝuste pro la mono. Sed ĉiuj virinoj kontraŭparolis 
tion kaj rakontadis malnovajn historiojn, kiel la rabeno jam antaŭ 
sia vojaĝo Hispanujon estis enamiĝinta en Saran — oni nomadis 
ŝin ordinare la bela Sara — kaj kiel Sara devis atendi sep jarojn, 
ĝis la rabeno revenis el Hispanujo, ĉar li edzinigis ŝin al si per la 
edziĝa ringo kontraŭ la volo de ŝia patro kaj eĉ sen ŝia propra 
konsento. Ĉar ĉiu hebreo povas fari hebrean knabinon sia laŭleĝa 
edzino, se li sukcesis meti ringon sur ŝian fingron kaj diri ĉe tio 
la vortojn : « mi edzinigas vin al mi per ĉi tiu ringo laŭ la moroj 
do Moseo kaj Izrael! » Ĉe la menciado de Hispanujo la ruĝbarb- 
uloj ridetadis en ia speciala maniero; tio estis farala verŝajne 
pro ia neklara famo, ke kvankam Rabbi Abraham en la altlernejo 
de Toledo sufiĉe fervore studis la Diajn leĝojn, li tamen ankaŭ 
imitis kristanajn morojn kaj ensuĉis liberspiritan manieron de 
pensado, simile al tiuj hispanaj hebreoj, kiuj tiam havis tre altan 
gradon de klereco. Sed еп la interno de sia animo tiuj ruĝbarbuloj 
kredis tre malmulte pri vereco de la dirita famo. Ĉar perfekte pura, 
pia kaj serioza estis la vivmaniero de la rabeno depost lia reveno 
el Hispanujo, la plej bagatelajn religiajn morojn li plenumadis 
kun tre zorga konscienceco, ĉiun lundon kaj ĵaŭdon li fastis, nur 
“еп sabato aŭ en aliaj festoj li manĝadis viandon kaj trinkadis 
vinon, lia lago pasadis en preĝado kaj studado; dum la tago li 
klarigadis la Diajn leĝojn en la rondo de la lernantoj, kiujn la 
gloro de lia nomo alliris en Baharahon, kaj nokte li observadis la 
stelojn de la ĉielo aŭ la okulojn de la bela Sara. Seninfana estis la 
edzeco de la rabeno; tamen ĉirkaŭ li ne mankis vivado kaj mov- 
iĝado. La granda salono de Па loĝejo, kiu troviĝis apud la sinagogo, 
estis malfermita por la uzado de la tuta komunumo; ĉi lie oni 

eniradis kaj eliradis sen ceremonioj, plenumadis rapidecajn preĝ- 
ojn, aŭ informiĝadis pri novaĵoj, aŭ konsiliĝadis pri publikaj 
bezonoj ; ĉi tie la infanoj ludadis en la sabataj matenoj, dum en la 
sinagogo estis legata la semajna partaĵo; ĉi tie oni kolektiĝadis ĉe 
procesioj edziĝafestaj Кај enterigaj, ĉi tie oni malpaciĝadis kaj 
repaciĝadis ; ĉi lie frostosentanto trovadis varman fornon kaj mal- 
satanto kovritan tablon. Krom tio ĉirkaŭ la rabeno moviĝadis 
ankoraŭ amaso da parencoj, fratoj kaj fratinoj kun siaj edzinoj 
kaj infanoj, kiel ankaŭ la komunaj onkloj kaj onklinoj de li kaj 
lia edzino, grandnombra familianaro, kies ĉiuj membroj rigardadis 
la rabenon kiel familiestron, vizitadis lian domon en ĉiuj tempoj 
de la tago kaj en solenaj festotagoj ĉiuj kune tie manĝadis. Tiaj 
komunaj familiaj manĝadoj en la domo de la rabeno okazadis 
plej precipe ĉe la ĉiujara solenado de la Pasko, antikva, mirinda 
festo, kiun ankoraŭ nun la hebreoj en la tuta mondo en la antaŭ- 
vespero de la dekkvara tago de monato Nisen festas en la sekvanta 
maniero por eterna memoro pri sia liberiĝo el la Egipta sklaveco. 

Tuj kiam fariĝas nokto, la mastrino ekbruligas la kandelojn, 
kovras per tablotuko la tablon, metas sur ĝian mezon tri el la 
plataj senfermentaj panoj, kovras ilin per buŝtuko kaj metas sur 
tiun altigitan lokon ses malgrandajn pladojn, en kiuj troviĝas 
simbolaj manĝaĵoj, nome : ovo, laktuko, kreno, osto de ŝalido 
kaj bruna miksaĵo el sekvinberoj, cinamo kaj nuksoj. Al tiu tablo 
sidiĝas la patro de la familio kun ĉiuj familianoj kaj kunoloj kaj 
voĉlegas al ili el stranga libro, kiu estas nomata Hagado kaj kies 
enhavo estas stranga miksaĵo el legendoj de la prapatroj, mirindaj 
historioj el Egiptujo, kuriozaj rakontoj, disputaj demandoj, preĝoj 
kaj festaj kantoj. En la mezon de tiu soleno estas enŝovata granda 
vespermanĝo, kaj eĉ dum la legado en difinitaj momentoj oni 
gustumas iom el la simbolaj manĝaĵoj, manĝas ankaŭ pecetojn 
de la senfermentaj panoj kaj trinkas kvar pokalojn da ruĝa vino. 
Melankolie gaja, serioze amuza kaj fabele mistera estas la karak- 

tero de tiu vespera soleno, kaj la tradicie kanta tono, per kiu la 
Hagado estas legata de la familiestro kaj de tempo al tempo ĥore 
akompanata de la aŭskultantoj, sonas tiel tremige intime, tiel 
patrine lulante kaj samtempe tiel abrupte vekante, ke eĉ tiuj 
hebreoj, kiuj delonge defalis de la religio de siaj patroj kaj post- 
kuris fremdajn ĝojojn kaj honorojn, ektremas en la plejprofundo 
de la koro, kiam la malnovaj bone konalaj Paskaj sonoj okaze 
penetras en ilian orelon. 

En la granda salono de sia domo sidis unu fojon Rabbi Abra- 
ham, kaj kun siaj familianoj, lernantoj kaj aliaj gastoj li celebris 
la vesperan solenon de la Paska festo. En la salono ĉio estis brile 
pure pli ol ordinare; la tablon kovris la diverskolore brodita silka 
tablotuko, kies oraj franĝoj pendis ĝis la planko; intimece briletis 
la teleretoj kun la simbolaj manĝaĵoj, kiel ankaŭ la altaj vino- 
plenaj pokaloj, kiuj havis sur si kiel ornamon nur sanktajn histo- 
riojn reliefigitajn; la viroj sidis en siaj nigraj manteloj kaj nigraj 
plataj ĉapeloj kaj blankaj kolŝirmiloj ; la virinoj, en siaj fanlazie 
briletantaj vestoj el Lombardiaj ŝtofoj, portis ĉirkaŭ la kapo kaj 
kolo siajn orajn kaj perlajn juvelojn; kaj la arĝenta sabata kande- 
labro verŝis sian festan lumon sur la piece gajajn vizaĝojn de la 
maljunuloj kaj junuloj. Sur la purpuraj veluraj kusenoj de seĝo, 
kiu estis pli alta ol la aliaj, kaj apogite, kiel postulas la moro, sidis 
Rabbi Abraham kaj legis kaj kantis la Hagadon, kaj la miksita 
ĥoro alkantadis aŭ respondadis ĉe la destinitaj lokoj. La rabeno 
portis ankaŭ sian nigran festan veston; la noblaformaj, iom 
severaj trajtoj de lia vizaĝo estis pli mildaj ol ordinare, la lipoj 
ridetadis el la nigra barbo, kvazaŭ ili volus rakonti multe da 
ĉarmaĵoj, kaj en liaj okuloj kvazaŭ naĝis feliĉaj rememoroj kaj 
antaŭsentoj. La bela Sara, kiu sidis ĉe lia flanko ankaŭ sur pli 
alta velura seĝo, portis, kiel mastrino, nenion el siaj juveloj, nur 
blanka tola ŝtofo ĉirkaŭkovris ŝian gracian korpon kaj ŝian pian 
vizaĝon. Tiu vizaĝo estis kortuŝe bela, kiel ĝenerale la beleco de la 

hebreinoj havas karakleron specife kortuŝan; la konscio pri la 
profunda mizero, pri la maldolĉa malhonoro kaj pri la maltrankvil- 
igaj danĝeroj, en kiuj vivas iliaj parencoj kaj amikoj, metas sur 
iliajn ĉarmajn trajlojn de vizaĝo ian suferan sincerecon kaj observ- 
eman amoplenan timon, kiuj strange ensorĉas niajn korojn. Tiel 
hodiaŭ la bela Sara sidis kaj rigardis konstante la okulojn de sia 
edzo; de tempo al tempo ŝi rigardadis ankaŭ en la antaŭ ŝi kuŝ- 
antan Hagadon, la belan, per oro kaj veluro binditan pergamenan 
libron, malnovan heredaĵon kun malnoviĝintaj vinmakuloj el la 
tempoj de ŝia avo; en ĝi eslis tiom multe da viglaj kaj mikskolore 
pentritaj bildoj, kiujn ŝi, estante ankoraŭ malgranda knabineto, 
jam tiel volonte rigardadis en la Paska vespero, kaj kiuj prezentis 
ĉiaspecajn Bibliajn historiojn, ekzemple : kiel Abraham disbatas 
per martelo la ŝtonajn idolojn de sia patro, kiel la anĝeloj venas 
al li, kiel Moseo mortigas la Egipton, kiel Faraono majeste sidas 
sur la trono, kiel la ranoj eĉ ĉe la tablo ne lasas lin trankvila, kiel 
li — dank' al Dio — dronas, kiel la Izraelidoj singarde transiras la 
Ruĝan Maron, kiel ili kun malfermitaj buŝoj kune kun siaj ŝafoj, 
bovinoj kaj bovoj staras antaŭ la monto Sinaj, poste ankaŭ kiel la 
pia reĝo David ludas la harpon, kaj fine kiel Jeruzalem kun la turoj 
kaj murdentoj de sia templo estas prilumata de la brilo de la suno! 

La dua pokalo estis jam plenigita, la vizaĝoj kaj voĉoj fariĝadis 
helaj, kaj la rabeno, preninte unu el la senfermentaj Paskaj panoj 
kaj levinte ĝin kun gaja saluto, legis la sekvantajn vortojn el la 
Hagado : « Vidu, ĉi tio estas la nutraĵo, kiun niaj patroj manĝis en 
Egiptujo! Ĉiu, kiu malsatas, venu kaj manĝu ! Ĉiu, kiu estas mal- 
gaja, venu kaj partoprenu en nia Paska ĝojo! En ĉi tiu jaro ni 
solenas la feston ĉi tie, sed en la venonta jaro en la lando de Izrael! 
en ĉi tiu jaro ni solenas ĝin ankoraŭ kiel sklavoj, sed en la venonta 
jaro kiel filoj de libereco! » 

Tiam malfermiĝis la pordo de la salono, kaj eniris du grandaj 
palaj viroj, enkovrilaj per tre vastaj manteloj, kaj unu el ili diris : 

« Paco al vi, ni estas vojaĝantaj samreligianoj kaj deziras soleni 
kun vi la Paskan feston ». Kaj la rabeno respondis rapide kaj 
afable : «al vi estu paco, sidiĝu proksime de mi! » La du fremduloj 
baldaŭ sidiĝis al la tablo, kaj la rabeno daŭrigis la voĉlegadon. De 
tempo al tempo, dum la ceteraj postrestis ankoraŭ en sia kunleg- 
ado, li ĵetadis karesajn vortojn al sia edzino, kaj, aludante la 
antikvan ŝercon, ke hebrea familiestro sin tenas en tiu vespero kiel 
reĝo, li diris al ŝi : « Ĝoju, mia reĝino! » Sed ŝi respondis, melan- 
kolie ridetante : « Mankas ja al ni la reĝido! » kaj per tio ŝi aludis 
pri la familia filo, kiu, kiel postulas unu loko en la Hagado, devas 
demandi per preskribitaj vortoj sian patron pri la signifo de la 
festo. La rabeno nenion respondis, sed montris nur per la fingro 
unu ĵus paĝmalfermitan bildon en la Hagado, kie oni povis vidi 
tre ĉarme, kiel la tri anĝeloj venas al Abraham, por sciigi al li, ke 
filo estos naskita al li de lia edzino Sara, kiu dume kun virina 
ruzeco staras malantaŭ la pordo de la tendo, por subaŭskulti la 
interparoladon. Ci tiu apenaŭ rimarkebla aludo elvokis fortan ruĝon 
sur la vangojn de la bela virino, ŝi mallevis la okulojn kaj poste 
denove kun amo rigardis supren al sia edzo, kiu kantante daŭrigis 
voĉlegadon de la mirinda historio, kiel Rabbi Josuo, Rabbi 
Eliezer, Rabbi Azaria, Rabbi Akiba kaj Rabbi Tarfen en Bona- 
Brak sidis apogiĝinte kaj interparolis dum la tuta nokto pri la eliro 
de la Izraelidoj el Egiptujo, ĝis venis iliaj disĉiploj kaj atentigis 
ilin, ke estas jam tago kaj ke en la sinagogo oni legas jam la 
grandan matenan preĝon. 

Dum la bela Sara pie aŭskultis kaj konstante rigardis sia edzon, 
ŝi rimarkis, ke subite lia vizaĝo rigidiĝis en terura tordiĝo, la 
sango el liaj vangoj kaj lipoj malaperis kaj liaj okuloj elstariĝis 
senmove kvazaŭ glaciaj; sed preskaŭ en la sama momento ŝi vidis, 
ke la trajtoj de lia vizaĝo denove ricevis la antaŭan trankvilecon 
kaj serenecon, liaj lipoj kaj vangoj denove ruĝiĝis, liaj okuloj 
vigle sin turnadis, kaj eĉ neordinare gaja humoro lin tutan 

ekkaptis. La bela Sara ektimis tiel, kiel ŝi ankoraŭ neniam еп sia 
tuta vivo timis, kaj interna malbona antaŭsento malvarmige 
leviĝis en ŝi, пе tiom pro la signoj de rigida teruro, kiun ŝi dum 
unu momento vidis sur la vizaĝo de sia edzo, sed pli pro lia nuna 
gajeco, kiu iom post iom ricevis la formon de ĝojega petolado. La 
rabeno ludante ŝovadis sian ĉapon de unu orelo sur alian, ŝerce 
pinĉadis kaj krispigadis la buklojn de sia barbo, kantadis la tekston 
de la Hagado laŭ maniero de buba kantaĉo, kaj ĉe la nombrado de 
la Egiptaj plagoj, kiam oni multfoje trempas la montran fingron 
en la plenan pokalon kaj ĵetas teren la pendrestantan vinguton, la 
rabeno aspergis per la ruĝa vino la pli junajn knabinoj, kaj tiam 
aŭdiĝis granda plendado pri difektitaj kolkrispoj kaj laŭta ridado. 
Ĉiam pli kaj pli maltrankvila fariĝis la bela Sara pro tiu spasme 
ŝprucanta gajeco de ŝia edzo, kaj premata de nedifinebla timo ŝi 
rigardis la zumantan svarmon de la mikskolore lumitaj homoj, 
kiuj komforte balanciĝadis de unu flanko al alia, krakmanĝetadis 
la maldikajn macojn, aŭ trinketadis vinon, aŭ babiladis inter si, 
aŭ laŭle kantadis en la plej bona humoro. 

Nun venis la tempo, kiam devis komenciĝi la vespermanĝo; ĉiuj 
leviĝis, por sin lavi, kaj la bela Sara alportis la grandan arĝentan 
lavopelvon, riĉe ornamitan per reliefaj oraj figuroj, kiun ŝi tenis 
antaŭ ĉiu gasto, dum oni verŝis al li akvon sur la manojn. Kiam ŝi 
faris tiun servon ankaŭ al la rabeno, ĉi tiu faris al ŝi signifoplenan 
signon per la okuloj kaj ŝtelmove eliris tra la pordon. La bela Sara 
sekvis lin laŭpaŝe ; rapide la rabeno kaptis la manon de sia edzino, 
rapide li ŝin fortiris tra la mallumaj stratoj de Baĥaraĥ ekster la 
pordegon de la urbo sur la grandan vojon, kiu laŭlonge de Rejno 
kondukas al Bingen. 

Estis unu el tiuj printempaj noktoj, kiuj, kvankam ili estas 
sufiĉe varmetaj kaj hele stellumaj, tamen plenigas la animon per 
nekomprenebla maltrankvileco. Kadavre odoris la floroj; malice 
kaj samtempe timoplene pepadis la birdoj ; la luno insideme ĵetadis 

flavajn striojn da lumo sur la en mallumo murmuretantan riveron; 
la allaj rokaj masoj de la bordo ŝajnis esti minace ŝanceliĝantaj 
kapoj de gigantoj; la gardostaranto de la turo sur la kastelo 
Strahleck trumpetis melankolian melodion; kaj intertempe sonis 
akra sonorado de la promorta sonorileto de la preĝejo de la Sankla 
Werner. La bela Sara portis en la dekstra mano la arĝentan lavo- 
pelvon, ŝian maldekstran manon ĉiam tenis ankoraŭ la rabeno, kaj 
ŝi sentis, ke liaj fingroj estas glacie malvarmaj kaj lia brako tremas; 
sed ŝi sekvis silente, eble pro tio, ke ŝi de longa tempo kutimis 
blinde kaj sendemande obei sian edzon, eble ankaŭ pro tio, ke ŝiaj 
lipoj estis ŝlositaj pro interna timego. 

Malsupre de la kastelo Sonneck, kontraŭe de Lorch, proksimume 
tie, kie nun troviĝas la vilaĝeto Niederrheinbach, leviĝas roka 
plataĵo, kiu arkoforme pendas super la bordo de Rejno. Ĉi tiun 
plataĵon suriris la rabeno Abraham kun sia edzino, ekrigardis 
ĉirkaŭen ĉiuflanke kaj direktis senmovan rigardon al la steloj. 
Tremante kaj tute malvarma de angoro staris apud li la bela Sara 
kaj rigardis lian palan vizaĝon, kiun la luno fantome prilumis kaj 
sur kiu de tempo al tempo aperadis konvulsiaj movoj kiel de 
doloro, timo, piaj meditoj kaj furiozo. Sed kiam la rabeno subile 
elŝiris el ŝia mano la arĝentan lavopelvon kaj forte svinginte ĵetis 
ĝin en Rejnon, tiam ŝi ne povis plu elteni la teruran maltrankvil- 
econ, kaj kun la ekkrio « байда)! plena de kompato! » ŝi ĵetis sin al 
la piedoj de sia edzo kaj pelegis lin, ke li fine malkaŝu al ŝi la 
malluman enigmon. 

La rabeno, ne kapabla paroli, kelkfoje movis sensone la lipojn, 
kaj fine li ekkriis : « Ĉu vi vidas la anĝelon de la morto? Tie mal- 
supre li flugas super Baĥaraĥ! Sed ni savis nin de lia glavo. 
Laŭdata estu la Eternulo. » Kaj per voĉo, kiu tremis ankoraŭ de 
interna teruro, li rakontis, kiel li sidis en bona humoro, kantante 

la Hagadon apogiĝinte, kaj, hazarde rigardinte sub la tablon, 
li ekvidis tie antaŭ siaj piedoj la sangokovritan kadavron de infano. 
« Tiam mi komprenis » — plue diris la rabeno — « ke niaj du 
malfruaj gastoj estis ne ella komunumo de Izrael, sed el la anaro 
de la malpiuloj, kiuj decidis enigi kaŝite tiun kadavron en nian 
domo, por akuzi nin pri mortigo de infano kaj inciti la propol- 
amason, por nin prirabi kaj mortigi. Mi ne devis rimarkigi, ke mi 
travidis la agon de la mallumo; per tio mi nur plifruigus mian 
pereon, kaj nur la ruzo savis nin ambaŭ. Laŭdata estu la Eternulo! 
Ne timu, bela Sara; ankaŭ niaj parencoj kaj amikoj estos savitaj. 
Nur mian sangon avidis la malpiuloj; mi forkuris de ili, kaj ili 
kontentiĝos per mia arĝento kaj oro. Iru kun mi, bela Sara, en 
alian landon, ni lasu la malfeliĉon malantaŭ ni; kaj por ke la mal- 
feliĉo nin ne postkuru, mi ĵetis al ĝi por repaciĝo la lastaĵon el mia 
havo, la arĝentan pelvon. La Dio de niaj patroj nin ne forlasos. — 
Venu malsupren, vi estas laca; tie malsupre staras apud sia boato 
la silenta Vilhelmo; li veturigos nin laŭ Rejno supren. 

Muta kaj kvazaŭ kun rompilaj membroj la bela Sara falis en la 
brakojn de la rabeno, kaj malrapide li portis ŝin malsupren al la 
bordo. Ĉi tie staris la silenta Vilhelmo, surdamuta, sed ĉarme 
bela knabo, kiu, por doni vivrimedojn al sia maljuna edukintino, 
najbarino de la rabeno, okupadis sin per fiŝkaptado kaj ĉi tie 
instalissian boaton. Sedoni povus pensi, ke li tuj divenis la intencon 
de la rabeno; ŝajnis eĉ, ke li ĝuste atendis lin; liaj fermitaj lipoj 
vidigis plej ĉarman kompaton, multesignife liaj grandaj bluaj 
okuloj rigardis la belan Saran, kaj zorgemeli portisŝin en la boaton. 

La rigardo de la muta knabo vekis la belan Saran el ŝia senkon- 
scieco; ŝi eksentis subite, ke ĉio, kion ŝia edzo al ŝi rakontis, ne 
estas simpla sonĝo, kaj torentoj da maldolĉaj larmoj ekfluis sur 
ŝiajn vangojn, kiuj estis nun tiel blankaj, kiel ŝia vesto. Jen ŝi 
sidis en la mezo de la boato, ploranta marmora statuo; apud ŝi 
sidis ŝin edzo kaj la silenta Vilhelmo, kiuj fervore remis. 

Ĉu pro la monotona balado de la remilo, ĉu pro la balanciĝado 
de la naĝveturilo, ĉu pro la odoro de tiuj riverbordoj, sur kiuj 
kreskas la ĝojo, — ĉiam fariĝas, ke eĉ la plej forte afliktita homo 
mirinde trakviliĝas, se li en printempa noklo kviete veturas en 
nepeza boato sur la ĉarma, klara Rejno. Vere, la maljuna bonkora 
patro Rejno ne povas toleri, se liaj infanoj ploras; larmoforige li 
balancas ilin sur siaj fidelaj brakoj kaj rakontas al ili siajn plej 
belajn fabelojn kaj promesas al ili siajn orajn trezorojn, eble eĉ la 
antikve dronintan trezoron de la Nibelungoj. Ankaŭ la larmoj de 
la bela Sara fluis ĉiam pli kaj pli kviete, ŝiajn plej turmentajn 
dolorojn forlavis la flustrantaj ondoj, la nokto plu ne havis sian 
malluman teruron, kaj la hejmaj montoj salutis kvazaŭ por plej 
karesa adiaŭo. Sed plej ol ĉiaj amike salutis ŝia plej amata 
monto Kedrich, kaj en ĝia mistera luna prilumiteco ŝajnis, kvazaŭ 
tie supre denove staras fraŭlino kun timege etenditaj brakoj, 
kvazaŭ la lertaj pigmeoj svarme elrampas el siaj rokfendoj kaj 
kvazaŭ rajdanto en plena galopo ĉevale saltas al la supro de la 
monto; kaj la bela Sara havis la senton, kvazaŭ ŝi denove estas 
malgranda knabineto kaj denove sidas sur la genuoj de sia 
onklino el Lorch, kaj ĉi liu rakontas al ŝi la belan historion pri la 
kuraĝa rajdanto, kiu liberigis la malfeliĉan fraŭlinon forrabitan 
de la pigmeoj, kaj ankoraŭ aliajn verajn historiojn, pri la mirinda 
Vispera valo, kie la birdoj parolas tute prudente, kaj pri la mielkuka 
lando, kien venas la obeemaj infanoj, kaj pri la sorĉaliformitaj 
reĝidinoj, kantantaj arboj, vitraj kasteloj, oraj pontoj, ridantaj 
koboldinoj.... Sed meze de ĉiuj ĉi tiuj belaj fabeloj, kiuj sonante 
kaj lamante komencis vivi, la bela Sara aŭdis la voĉon de sia 
patro, kiu malkontente mallaŭdis la kompatindan onklinon, ke ŝi 
babilas al la infano en la kapon tiom multe da malsaĝaĵoj: Jen ŝi 
havis la senton, kvazaŭ oni sidigas ŝin sur la malgranda benketo 
antaŭ la velura seĝo de ŝia patro, kiu per mola mano karesas 
ŝiajn longajn harojn, bonhumore ridas per la okuloj kaj komforte 

balancas ŝin de unu flanko al alia en sia vasta blusilka sabata 
noktosurtuto.... Verŝajne estis sabalo, ĉar la florornamila tablotuko 
estis sternita sur la tablo, ĉiuj vazoj en la ĉambro brilis, spegulsi- 
mile frotpurigitaj; la blankbarba komunuma servislo sidis apud 
la patro kaj maĉis sekvinberojn kaj parolis hebree, ankaŭ la mal- 
granda Abraham envenis kun potence granda libro kaj petis 
modeste sian onklon, ke ĉi tiu permesu al li komentarii partaĵon 
el la Sankta Skribo, por ke la onklo mem konvinkiĝu, ke li en la 
pasinta semajno multe lernis kaj meritas multe da laŭdo kaj da 
kukoj.... Jen la malgranda knabo metis la libron sur la larĝan 
apogbrakon de la seĝo kaj klarigis la historion pri Jakob kaj 
Raĥel, kiel Jakob levis sian voĉon kaj laŭte ploris, kiam li la 
unuan fojon ekvidis sian kuzineton Raĥelon, kiel li tiel intime 
parolis kun ŝi ĉe la puto, kiel li devis servi pro Raĥel dum sep 
jaroj, kaj kiel tiuj jaroj tiel rapide pasis por li, kaj kiel li edziĝis 
je Raĥel kaj ĉiam kaj ĉiam ŝin amis.... Subite la bela Sara ankaŭ 
rememoris, ke ŝia patro tiam ekkriis kun gaja tono : « Ĉu vi ne 
volas tiel same edziĝi kun via kuzineto Sara? » kaj la malgranda 
Abraham respondis serioze : « Mi tion volas, kaj ŝi atendu sep 
jarojn ». Krepuske ĉi tiuj bildoj preterŝoviĝis antaŭ la animo de 
la bela virino; ŝi vidis, kiel ŝi kaj ŝia malgranda kuzo, kiu nun 
estas tiel granda kaj ŝia edzo, infane ludis unu kun la alia en la 
aŭlunfesta tendo, kiel ili tie amuziĝis per la mikskoloraj tapetoj, 
floroj, speguloj kaj oritaj pomoj, kiel la malgranda Abraham ĉiam 
pli karese sin tenis kun ŝi, ĝis li iom post iom fariĝis pli granda 
kaj pli malafabla kaj fine tute granda kaj tule malafabla... 
Kaj fine ŝi sidas hejme sola en sia ĉambreto en unu sabata 
vespero, la luno lumas hele tra la fenestro, kaj la pordo malferm- 
iĝas, kaj rapide enkuras ŝia kuzo Abraham, en vestoj vojaĝ- 
aj kaj pala kiel la morto, kaj li kaptas ŝian manon, ŝovas oran 
ringon sur ŝiam fingron kaj diras solene : « Mi edzinigas via al 
mi per ĉi tio, laŭ la leĝoj de Moseo kaj Izrael! » « Sed nun » — li 

tremante diras plue — « nun mi devas forveturi Hispanujon. Adiaŭ, 
sep jarojn atendu min! » Kaj li forkuras, kaj plorante la bela 
Sara rakontas ĉion ĉi tion al sia patro.... Ĉi tiu koleregas kaj 
furiozas : « Fortranĉu viajn harojn, ĉar vi estas edzinigita virino ! » 
— kaj li volas postrajdi Abrahamon, por eldevigi de li eksedzigan 
leteron; — sed ĉi tiu estas jam trans ĉiuj montoj ; la patro silente 
revenas hejmen; kaj kiam la bela Sara helpas al li detiri la rajd- 
botojn kaj kvietige atentigas, ke Abraham post sep jaroj revenos, 
la patro ekmalbenas : dum sep jaroj vi ambaŭ petu almozojn! » 
kaj baldaŭ li mortas. 

Tiele alla bela Sara la malnovaj historioj traŝoviĝis tra la menso 
kiel rapidemaj bildoj de magia lanterno; la bildoj ankaŭ mirinde 
intermiksiĝis, kaj meze de ili elrigardis duone konalaj, duone 
fremdaj barbhavaj vizaĝoj kaj grandaj floroj kun fabele larĝa 
foliaro, Estis ankaŭ, kvazaŭ la rivero Rejno murmuras la melo- 
diojn de la Hagado, kaj la bildoj el ĉi liu elŝoviĝis, en natura 
grandeco kaj groteskaj, frenezaj bildoj : la patriarko Abraham 
zorge disbatas la figurojn de la idoloj, kiuj konstante rapide kaj 
per si mem rekuniĝas; la Egipto terure defendas sin kontraŭ la 
furioza Moseo; la monto Sinaj fulmas kaj flamas; la reĝo Faraono 
naĝas en la Ruĝa Maro, tenante per la dentoj en la buŝo la mull- 
pintan oran kronon; ranoj kun homaj vizaĝoj naĝas post li, kaj la 
ondoj ŝaŭmas kaj muĝas, kaj malluma mano de giganto minace 
elŝoviĝas el la akvo. 

Oni estis ĉe la musturo de Hatto, kaj la boato ĵus trakuris la 
akvoturniĝon de Bingen. La bela Sara per tio estis iom skuita el 
siaj revoj kaj ekriga ‘dis al la surbordaj montoj, sur kies pintoj 
briletis lumoj de kasteloj, kaj antaŭ kies bazoj sin etendis la 
lunlumaj noktaj nebuloj. Sed subite ekŝajnis al ŝi, ke ŝi vidas tie 
siajn amikojn kaj parencojn, kiuj kun kadavraj vizaĝoj kaj en 
blankaj ĉemizoj de morlintoj fantome preterkuras laŭlonge de 
Rejno.... Fariĝis nigre antaŭ ŝiaj okuloj, glacia torento verŝiĝis en 

ŝian animon, kaj kiel en dormo ŝi nur aŭdis ankoraŭ, ke la rabeno 
antaŭpreĝis al ŝi la preĝon de nokto, malrapide kaj maltrankvile, 
kiel ordinare estas farate ĉe homoj mortmalsanaj, kaj reveme ŝi 
postbalbutis la vortojn : « dekmil dekstre, dekmil maldekstre, por 
defendi la reĝon kontraŭ noktaj teruroj.... » 

Subite fortiriĝis la tuta penetranta mallumo kaj teruro, la 
sankta urbo Jeruzalem kun siaj turoj kaj pordegoj; еп ora beleco 
brilis la templo; sur ĝia antaŭkorto la bela Sara ekvidis sian 
patron en lia flava sabata noktosurtuto kaj gaje ridantan per la 
okuloj; el la rondaj fenestroj de la templo ĝoje salutis ĉiuj ŝiaj 
amikoj kaj parencoj; en la plejsanktejo staris surgenue la pia 
reĝo David en purpura mantelo kaj brilanta krono, kaj ĉarme 
sonis lia kantado kaj harpludado..... kaj feliĉe ridetante la bela 
Sara endormiĝis. 


ĈAPITRO II 


Kiam la bela Sara malfermis la okulojn, ŝin preskaŭ blindigis la 
radioj de la suno. Antaŭ ŝi estis la altaj turoj de granda urbo, kaj 
la silenta Vilhelmo staris kun la hokstango en rekta pozo en la 
boato kaj gvidis ĝin tra la gaja svarmo da multaj diverskolore 
flagilaj ŝipoj, kies ŝipanaro aŭ senlabore rigardis la pretervetur- 
antojn, aŭ estis multmane okupita je elŝarĝado de kestoj, pakoj 
kaj bareloj, kiuj sur malgrandaj naĝveturiloj estis transigataj sur 
la bordon, kaj ĉe tio estis aŭdata surdiga bruo, konstanta atentiga 
vokado de la barkistoj, kriado de la komercistoj, venanta de la 
bordo, kaj insultado de la doganistoj, kiuj en siaj ruĝaj surtutoj, 
kun blankaj bastonetoj kaj blankaj vizaĝoj saltadis de ŝipo al ŝipo. 

« Jes, bela Sara » — diris la rabeno al sia edzino, gaje ridetante 
— « ĉi tie estas la mondfama libera imperia kaj komerca urbo 
Frankfurto sur Majno, kaj la rivero, sur kiu ni nun veturas, estas 

ĝuste liu Majno. Tie transe la gaje aspektantaj domoj, ĉirkaŭitaj 
de verdaj montetoj, estas Sachsenhausen, el kie la lama Gumpertz 
en la tempo de la tendofestoj venigas la belajn mirtojn. Jen vi 
vidas ankaŭ la fortan Majnan ponton kun ĝiaj dektri arkaĵoj, kaj 
tre multe da homoj, veturiloj kaj ĉevaloj sendanĝere transiradas 
ĝin, kaj en la mezo staras la dometo, pri kiu la onklino Taubchen 
rakontis, ke tie loĝas baptita hebreo, kiu al ĉiu, kiu alportas al li 
malvivan raton, pagas ses helerojn je la kalkulo de la hebrea 
komunumo, kiu devas ĉiujare liveri al la magistrato kvin mil 
vostojn de ratoj! » 

Pri tiu mililo, kiun la Frankfurtaj hebreoj estas devigataj 
konduki kontraŭ la ratoj, la bela Sara devis laŭte ridi ; la hela suna 
lumo kaj la nova miksforma mondo, kiu leviĝis antaŭ ŝi, forpelis 
el ŝia animo ĉiujn timojn kaj terurojn de la pasinta nokto, kaj 
kiam el la albordiĝinta beato ŝia edzo kaj la silenta Vilhelmo levis 
Sin sur la bordon, ĉi sentis sin kvazaŭ penetrita de ĝoja sendan- 
ĝereco. La silenta Vilhelmo per siaj belaj profunde bluaj okuloj 
longe rigardis al ŝi en la vizaĝon, duone sufere, duone gaje, poste 
li ĵetis ankoraŭ signifoplenan rigardon sur la rabenon, saltis 
returne en sian boaton, kaj baldaŭ li kun ĝi malaperis. 

« La silenta Vilhelmo havas tamen grandan similecon kun mia 
mortinla frate », diris la bela Sara. « La anĝeloj ĉiuj estas similaj 
inter si », respondis la rabeno, kaj, kaptante sian edzinon je la 
mano, li kondukis ŝin tra la homa svarmo de la bordo, kie nun — 
ĉar estis tempo de la Paska foiro — staris multo da provizore 
konstruitaj lignaj butikaj budoj. Kiam ili tra la malluma Majna 
pordego eniris en la urbon, ili trovis ne malpli grandan movadon. 
Ĉi tie en mallarĝa strato staris unu komerca butiko apud alia, kaj 
la domoj, kiel ĉie en Frankfurto, estis tute speciale aranĝitaj por 
la komerco : en la teretaĝo estis neniuj fenestroj, sed sole nur 
malfermitaj arkohavaj pordoj, tiamaniere, ke oni povis prefunde 
enrigardi kaj ĉiu pasanto povis bone pririgardi la elmetitajn 

komercaĵojn. Kiel miregis la bela Sara pro la amaso da multekost- 
aj objektoj kaj ilia neniam vidita beleco! Jen staris Venecianoj, 
kiuj vendoproponis ĉian lukson de la Oriento kaj de Italujo, kaj la 
bela Sara estis kvazaŭ alnajlita al la loko ĉe la vido de la amas- 
igitaj ornamaĵoj kaj juveloj, de la mikskoloraj ĉapoj kaj korsaĵoj, 
de la oraj ĉirkaŭmanoj kaj ĉirkaŭkoloj, de la tuta brilaĵaro, kiun 
la virinoj tre volonte admiras kaj per kiu ili ankoraŭ pli volonte 
sin ornamas. La riĉe broditaj veluraj kaj silkaj ŝtofoj kvazaŭ volis 
paroli kun la bela Sara kaj revoki en ŝian memoron diversajn 
ĉarmaĵojn, kaj ŝi havis efektive la senton, kvazaŭ ŝi denove estas 
malgranda knabino kaj onklineto Taubchen plenumis sian promes- 
on kaj veturigis ŝin al la Frankfurta foiro, kaj ĝuste nun ŝi staras 
antaŭ la belaj vestoj, pri kiuj oni tiom multe rakontis alfŝi. Kun 
kaŝita ĝojo ŝi jam pripensis, kion ŝi kunportos en Baĥaraĥon, al 
kiu el ŝiaj ambaŭ kuzinetoj, al la malgranda Bliimchen aŭ al la 
malgranda Vogelchen, la blusilka zono plaĉos pli multe, kaj ĉu la 
verdaj pantalonetoj estos bonmezuraj por la malgranda Gottschalk, 
— sed subite ŝi diris al si mem : « Ha, Dio! ili ja dume fariĝis 
plenkreskaj kaj hieraŭ oni ilin mortigis! » Ŝi forte ektremis, kaj 
la bildoj de la nokto jam estis releviĝontaj en ŝi kun sia plena 
terureco; tamen la ore broditaj vestoj palpebrumis al ŝi kvazaŭ 
per mil petolemaj okuloj kaj forparolis ĉion malluman el ŝia 
spirito; kaj kiam ŝi suprenrigardis al la yizaĝo de sia edzo, tiu 
estis sennuba kaj havis sian ordinaran кало mildecon. « Fermu 
la okulojn, bela Sara », diris la rabeno kaj ekkondukis sian 
edzinon pluen tra la densaj amasoj da homoj. 

Kia miksforma vigleco! Plej multe oni tie vidis komercistojn, 
kiuj laŭte marĉandis inter si, aŭ, parolante kun si mem, kalkulis 
laŭ la fingroj, aŭ trenigis siajn aĉetaĵojn en la gastejon per alte 
ŝarĝilaj foiraj helpistoj, kiuj kuris post ili, hundosimile trotante. 
Sur aliaj vizaĝoj oni povis rimarki, ke sole la scivoleco altiris ilin 
ĉi tien, Laŭ la ruĝa mantelo kaj la ora kolĉeno oni povis rekoni 

la larĝan magistralanon. La nigra, bonstate pufa kamizolo montris 
la honorindan fieran patricion. La fera pintkasko, la flavleda 
kamizolo kaj la tintantaj spronoj montris la pezan rajdoserviston. 
Sub la nigra velura kufeto, kiu kunepintiĝis sur la frunto, kaŝiĝis 
rozokolora knabina vizaĝo, kaj la junaj fraŭloj, kiuj saltis post 
tio simile al flarantaj ĉashundoj, montris sin perfektaj dandoj per 
siaj kokete plumitaj biretoj, siaj tintantaj bekformaj ŝuoj kaj siaj 
silkaj vestoj de dividita koloro, en kiuj la dekstra flanko estis 
verda kaj la madekstra flanko ruĝa, aŭ unu flanko estis ĉielarke 
striila kaj la dua mikskolore kradita, tiamaniere, ke le malsaĝaj 
junuloj aspektis, kvazaŭ ili estis fenditaj en la mezo. Kuntirata 
de la fluo de la homoj, la rabeno kun sia edzino venis al « La 
` Romano 5. Tio estas la granda, ĉirkaŭita de altaj frontonaj domoj 
urba foirejo, kiu ricevis sian nomon de grandega domo, kiu 
estis nomata « ĉe la Romano » kaj kiun la magistrato aĉelis kaj 
faris ĝin magistratejo. En ĉi tiu konstruaĵo oni elektadis imperi- 
estrojn de Germanujo, kaj antaŭ ĝi ofte estis aranĝataj noblaj 
kavaliraj ludoj. La reĝo Maksimiliano, kiu pasie amis tiajn ludojn, 
estis en tiu lempo en Frankfurto, kaj unu tagon antaŭe oni por 
lia honoro aranĝis antaŭ « la Romano » grandan turniron. Ĉe la 
lignaj barieroj, kiuj nun estis forrompataj de la ĉarpentistoj, 
staris ankoraŭ multaj senlaboruloj kaj rakontis unuj al aliaj, kiel 
hieraŭ la duko de Brunsvigo kaj la markgrafo de Brandenburgo 
ĉe bruo de tamburoj kaj trumpetoj atakis unu la alian, kiel sinjoro 
Valter la Mizerulo tiel fortege e£puŝis el la selo la Ursrajdanton, 
ke splitoj de la lanco flugis en la aeron, kaj kiel la longa blonda 
reĝo Maks en la rondo de sia korteganaro staris sur la balkono 
kaj pro ĝojo frotis al' si la manojn. La kovriloj el oraj ŝtofoj kuŝis 
ankoraŭ sur la balustrado de la balkono kaj de la pintarkaj 
fenestroj de la magistratejo. Ankaŭ la aliaj domoj de la foirejo 
estis ankoraŭ feste ornamitaj kaj garnitaj per blazonŝildoj, precipe 
la domo Limburg, sur kies flago estis pentrita junulino, portanta 

nizon sur la mano, dum simio tenas antaŭ ŝi spegulon. Sur Та 
balkono de tiu domo staris multe da kavaliroj kaj sinjorinoj en 
ridetanta interparolado rigardante sur la popolon, kiu malsupre 
en senordaj grupoj kaj procesioj ondadis tien kaj reen. Kia multego 
da senlaboruloj de ĉiuj statoj kaj aĝoj puŝiĝadis ĉi tie, por kon- 
tentigi sian rigardemecon ! Ĉi tie oni ridis, ploris, ŝtelis, pinĉis la 
lumbojn, ĝojkriis, kaj meze de ĉi tio akre sonegis la trumpeto de 
kuracisto, kiu en ruĝa mantelo kun sia arlekeno kaj simio staris 
sur alta trabaĵo, energie trumpetis pri sia propra lerteco, laŭdis 
siajn tinkturojn kaj miraklajn ŝmiraĵojn, aŭ serioze esplorrigardis 
la uringlason, kiun tenis antaŭ li ia maljuna virino, aŭ li faris 
preparojn por elŝiri vangdenton al malriĉa vilaĝano. Du skerm- 
instruistoj, flirtvenante en koloraj rubandoj, svingante siajn 
rapirojn, renkontis sin ĉi Пе kvazaŭ hazarde kaj kun ŝajna kolero 
atakis unu la alian; port longa batalo ili sin reciproke proklamis 
nevenkeblaj kaj kolektis iom da pfenigoj. Kun tamburisto kaj 
fajfisto pretermarŝis nun la nove fondita gildo de pafistoj. Post 
tio, havante antaŭ si la bastonviron, kiu portis ruĝan standardon, 
sekvis bando da migrantaj fraŭlinoj, kiuj venis el la virinejo « ĉe 
la Azeno » en Wiirzburg kaj iris al la Roza Valo, kie la estiminda 
estraro destinis al ili loĝejor por la tempo de la foiro. « Fermu la 
okulojn, bela Sara! » diris la rabeno. Ĉar tiuj fantazie kaj tro ne 
suliĉe vestitaj virinoj, inter kiuj estis kelkaj tre belaj, faradis la 
plej malĉastajn gestojn, nudigadis sian malmodestan bruston, 
logincitadis la pasantojn per senhontaj vortoj, svingadis siajn 
longajn migrobastonojn, kaj, rajdante sur ili kiel sur bastonĉevaloj 
al la pordego de la Sankta Katerino, ili kanlis per akra voĉo la 
kanton de sorĉistinoj : 


Kie estas la kapro, infera la besto? 
Kie estas la kapro? Ĝi estas for! 

Ni rajdas do nun pro ĝia foresto 
Sur simpla bastono kun gaja kor'! 

Tiu kantado, kiun oni povis ankoraŭ aŭdi malproksime, fine 
dronis en la pregeje tirataj tonoj de alproksimiĝanta procesio. Сі 
tio estis malgaja procesio de kalvaj kaj nudpiedaj monaĥoj, kiuj 
portis brulantajn vakskandelojn aŭ standardojn kun sanktulfiguroj 
aŭ grandajn arĝentajn krucifiksojn. Antaŭ ili iris ruĝe kaj blanke 
vestitaj knaboj kun fumantaj incensujoj. En la mezo de la pro- 
cesio, sub luksa baldakeno, oni vidis pastrojn en blankaj surplisoj 
el multekostaj puntoj aŭ en helsilkaj stoloj, kaj unu el ili portis 
en la mano sunsimile oran vazon, kiun li, alveninte al sanktula 
niĉo ĉe angulo de la foirejo, alte levis, duonkriante kaj duonkant- 
ante latinajn vortojn... Samtempe eksonoris malgranda sonorileto, 
kaj la tuta popolo ĉirkaŭe eksilentis, stariĝis genue kaj krucosignis 
sin. Sed la rabeno diris al sia edzino : « Fermu la okulojn, bela 
Sara! » — kaj rapide li fortiris ŝin de tie en mallarĝan flankan 
strateton, tra labirinto de malvastaj kaj kurbaj stratoj kaj fine 
trans la nelogatan dezertan placon, kiu apartigis de la cetera 
urbo la novan hebrean kvartalon. 

Antaŭ tiu tempo la hebreoj loĝis inter la katedralo kaj la bordo 
de Majno, nome : de la ponto ĝis la Puto de Mizeruloj kaj de la 
Farunpesilo ĝis la Sankta Bartolomeo. Sed la katolikaj pastroj 
akiris Papan dekreton, kiu malpermesis al la hebreoj loĝi en tia 
proksimeco de la ĉefa preĝejo, kaj la magistrato donis al ili lokon 
sur la Kavo de Lano, kie ili konstruis la nunan hebrean kvartalon. 
Ĉi tiu eslis provizita per fortaj muregoj kaj ankaŭ per feraj ĉenoj 
anlaŭ la pordegoj, por bari ilin kontraŭ atako de la popolamaso. 
Ĉar ĉi Це la hebreoj vivis ankaŭ en promenado kaj maltrankvileco 
kaj pli ol nun en memorado pri antaŭaj suferoj. En la jaro 1240 la 
senbridigita popelo faris inter ili grandan sangobanon, kiun oni 
nomis la unua buĉado de la hebreoj, kaj en la jaro 1349, kiam la 
flagelantoj ĉe sia trapaso ekbruligis la urbon kaj akuzis pri la 
bruligo la hebreojn, ĉi tiuj estis plejparte mortigitaj de la ekscitita 
popolamaso, aŭ ili trovis la morlon en la flamoj de siaj propraj 

domoj, — tion oni nomis la dua buĉado de la hebreoj. Poste oni 
ankoraŭ ofte minacis la hebreojn per tiaspecaj buĉadoj, kaj ĉe 
internaj malkvietoj en Frankfurto, precipe ĉe malpaco inter la 
magistrato kaj la gildoj, la kristana popolamaso ofte havis la 
intencon atakegi la hebrean kvartalon. Ĉi tiu havis du pordegojn, 
kiuj en festoj katolikaj estis ŝlosataj de ekstere, en festoj hebreaj 
de interne, kaj antaŭ ĉiu pordego troviĝis gardistejo kun urbaj 
soldatoj. 

Kiam la rabeno kun sia edzino alvenis al la pordego de la hebrea 
kvartalo, la soldatoj, kiel oni povis vidi tra la malfermitaj fenestr- 
oj, kuŝis sur la tabullito de sia gardista ĉambro, kaj ekstere antaŭ 
la pordo en plena sunlumo sidis la tamburisto kaj fantaziis sur sia 
granda tamburo. Tio estis peza dika figuro ; la kamizolo kaj pan- 
talonoj estis el fajreflava drapo, kiu ĉe la brakoj kaj lumboj estis 
vaste pufita, kaj, kvazaŭ sennombraj homaj langoj el ĝi lekis, ĝi 
de supre ĝis malsupre estis prisemita per malgrandaj enkudritaj 
ruĝaj kusenetoj; la brusto kaj dorso estis armitaj per nigraj drapaj 
remburaĵoj, sur kiuj pendis la tamburo; sur la kapo estis plata, 
ronda nigra ĉapo; la vizaĝo estis tiel same plata kaj ronda, ankaŭ 
oranĝeflava kaj prisemita per ruĝaj ulceroj kaj grimacanta per 
osceda rideto. Tiel la knabego sidis kaj tamburis la melodion de la 
kanto, kiun iam la flagelantoj kantis ĉe la buĉado de la hebreoj, 
kaj per sia kruda biera tono li murmuris la vortojn : 

Nia sinjorino 
Iris en mateno, 
Kyrie eleison! 


« Hans, tio estas malbona melodio » — ekkrigs voĉo malantaŭ la 
ŝlosita pordego de la hebrea kvartalo. — « Hans, ankaŭ la kanto 
estas malbona, ne taŭgas por la tamburo, tute kaj absolute ne 


taŭgas dum la Diservo kaj en Paska mateno, malbona kanto, 
danĝera kanto; Hans, Hanĉja, malgranda tambura Hanĉjo, mi 

estas soleca homo, kaj se vi min amas, se vi amas Sternon, la 
longan Sternon, la longan longnazan Sternon, tiam ĉesu! » 

Ĉi tiuj vortoj estis elpuŝitaj de la nevidebla parolanto parte 
timege rapide, parte ĝemante malrapide, en tono, en kiu abrupte 
alternis tirata moleco kaj raŭka malmoloco, kiel oni tion trovas ĉe 
flizuloj. La tamburisto restis netuŝita, kaj, daŭrigante la tambur- 
adon laŭ la antaŭa melodio, li kantis plue : 


Venis knab’ saltanta, 
Barbon ne havanta, 
Haleluja! 


« Hans » — kriis denove la voĉo de la supre dirita parolanto — 
« Hans, mi estas homo staranta tute sola, kaj tio estas danĝera 
kanto, kaj mi ne volonte ĝin aŭdas, kaj mi havas kaŭzon 
por tio, kaj se vi min amas, kantu ion alian, kaj morgaŭ ni 
drinkos.... » 

Ĉe la vorto « drinkos » Hans hallis kun sia tamburado kaj 
kantado, kaj per senartifika tono li diris : « La diablo prenu la 
hebreojn, sed vi, kara longnaza Stern, estas mia amiko, mi 
vin defendos, kaj se ni ankoraŭ ofte drinkos kure, mi vin 
ankaŭ konvertos. Mi estos via baptopatro; kiam vi estos baptita, 
vi fariĝos savita, kaj se vi havas lalenton kaj lernos ĉe mi dili- 
gente, vi povos eĉ fariĝi ankoraŭ iam tamburisto. Jes, longnaza 
Stern, vi povas ankoraŭ atingi multon, mi antaŭtamburos al vi la 
tutan kateĥismon, kiam ni morgaŭ kune drinkos — sed nun mal- 
fermu la pordegon, tie staras du fremduloj kaj petas, ke oni ilin 
enlasu. » 

« Malfermi la pordegon? » — ekkriis la longnaza Stern, kaj li 
preskaŭ perdis la voĉon. « Tio ne iras tiel rapide, kara Hans, oni 
ne povas scii, oni tute ne povas scii, kaj mi estas sole staranta 
homo. Veiteil Rindskopf havas la ŝlosilon kaj staras nun senmove 
en la angulo kaj murmuras sian dek-ok-preĝon ; ĉe tio estas mal- 

permesate fari interrompon. Jekel la malsaĝulo estas ankaŭ ĉi tie, 
sed li batas nun.... Mi estas sole slaranta homo. » 

« La diablo prenu la hebreojn! » — ekkriis la tamburisto Hans, 
kaj, laŭte ridante pri ĉi tiu sia propra spritaĵo, li fortrenis sin al 
la gardista ĉambro kaj kuŝigis sin ankaŭ sur la tabullito. 

Dum la rabeno kun sia edzino staris nun tute sola antaŭ la 
granda ŝlosita pordego, malantaŭ ĉi tiu leviĝis Кагіауа, nazasona, 
iom moke tirata voĉo : « Sterĉjo, ne kraku tiel longe, prenu la 
ŝlosilojn el la surtuta poŝo de Rindskopĉjo, aŭ prenu vian nazon 
kaj malŝlosu per ĝi la pordegon. La homoj staras jam de longe 
kaj atendas ». 

La homoj? » — timege ekkriis la voĉo de la viro, kiun oni 
nomis longnaza Stern — « mi pensis, ke estas nur unu, kaj mi 
petas уф. malsaĝulo, kara Jekel-Malsagulo, elrigardu, kiu tie 
estas ». 

Tiam еп la pordego malfermiĝis malgranda bone kradita fenestr- 
eto, kaj montriĝis flava dukorna ĉapo kaj sub ĝi la komike 
grimaca gajigista vizaĝo de Jekel-Malsaĝulo. En la sama momento 
la fenestra aperturo denove fermiĝis, kaj aŭdiĝis kolereta kartava 
voĉo : « Malŝlosu, malŝlosu, ekstere staras nur unu viro kaj unu 
virino ». 

« Unu viro kaj unu virino! » — ĝemis la longnaza Stern. — 
« Kaj kiam la pordego estos malfermila, la virino deĵetos la veston, 
kaj montriĝos, ke tio ankaŭ estas viro, kaj tiam estos du viroj, 
kaj ni estas nur tri! » 

« Ne estu leporo » — respondis Jekel-Malsagulo — « estu mal- 
tima kaj montru kuraĝon! » 

« Kuraĝon! » — ekkriis la longnaza Stern kaj ridis ĉ ĉagrenite kaj 

maldolĉe. — « Leporo! Leporo estas malbona komparo, leporo 
estas malpura besto. Kuraĝon! Ne por kuraĝo oni min starigis ĉi 
tie, sed por singardemo. Se venos tro multe da homoj, mi devas 
krii. Sed mi mem ne povas reteni ilin. Mia brako estas malforta. 

mi havas sur mi fontanelon, kaj mi estas sole staranta homo. Se 
oni pafos sur min, mi mortos. Tiam la riĉa Mendel Reiss sidos 
sabate ĉe la tablo kaj deviŝos de sia buŝo la sekvinberan saŭcon 
kaj karesos al si la ventron kaj eble diros : « La longa longnaza 
Steréjo estis tamen brava hometo; se li ne estus, ili dissaltigus la 
pordegon; li lasis sin mortpafi por ni; li estis brava hometo, estas 
domaĝe, ke li mortis. — » 

La voĉo fariĝis iom post iom mola kaj plora, sed subite ĝi 
transiris еп rapideman, preskaŭ koleran tonon : « Kuraĝon! Кај 
por ke la riĉa Mendel Reiss povu deviŝi al si de la buŝo la sekvin- 
beran saŭcon kaj karesi al si la ventron kaj nomi min brava 
hometo, mi lasu pafmortigi min? Kuraĝon! Sentime! La mal- 
granda Strauss estis sentima kaj rigardis hieraŭ sur la placo de la 
Romano la turniron, kaj li pensis, ke oni lin ne konas, ĉar li portis 
violkoloran surtuton el veluro, kostanta po tri guldenoj pro ulno, 
kun vulpaj vostetoj, tute ore broditan, tute belegan, — kaj ili tiel 
longe batadis al li la violkoloran surtuton, ĝis ĝi perdis la koloron 
kaj ĝis lia dorso fariĝis violkolora kaj ne havas plu homan aspekt- 
on, Kuraĝon! La kurba Lezer eslis sentima, nian kanajlan 
vilaĝestron li nomis kanajlo, kaj oni pendigis lin je la piedoj inter 
du hundoj, kaj Hans-tamburisto tamburis. Kuraĝon! Ne estu 
leporo! Inter la multe da hundoj la leporo pereas, mi estas sole 
staranta homo,kaj mi efektive timas! » 

« Ĵuru do! » — diris Jekel-Malsaĝulo. 

« Mi efektive timas! » — ĝemante respondis la longnaza Stern 
— « mi scias, la timo kuŝas en la sango, kaj mi havas lion de mia 
formortinta patrino. — » 

« Jes, jes! » — interrompis lin Jekel-Malsaĝulo — « kaj via 
patrino havis tion de sia patro, kaj ĉi tiu siaflanke havis tion de 
sia patro, kaj tiamaniere tion havis viaj prapatroj unu de alia, ĝis 
via gentofondinto, kiu sub la regado de la reĝo Saul iris batali 
kontraŭ la Filiŝtoj kaj estis la unua, kiu faris forkuron. — Sed 

rigardu, Rindskopĉjo baldaŭ estos preta, li jam la kvaran fojon 
kliniĝis, jam li saltas kiel pulo ĉe la trifoja vorto « sankta », kaj 
jen li singarde ŝovas la manon en la poŝon.... » 

Efektive, la ŝlosiloj eksonis, krakante malfermiĝis unu duono 
de la pordego, kaj la rabeno kaj lia edzino eniris en la tule mal- 
plenan hebrean straton. La malferminto, malgranda viro kun 
bonanime acida vizaĝo, reveme balancis la kapon, kiel persono, 
kiu ne volus esti malhelpata en sia meditado, kaj, zorgeme 
ŝlosinte denove la pordegon, li trenis sin, nenion dirante, al unu 
angulo malantaŭ la pordego, senĉese murmuretante preĝojn. 
Malpli silentema estis Jekel-Malsaĝulo, dikmalalta, iom kurba- 
pieda ulo kun ridanta ruĝa vizaĝo kaj kun eksterordinare granda 
viandodika mano, kiun li el la vastaj manikoj de sia mikskolora 
jako etendis por saluto. Malantaŭ li montriĝis aŭ pli ĝuste kaŝiĝis 
longa maldika figuro, kies mallarĝa kolo estis blanke ĉirkaŭita de 
delikata batista krispo kaj kies maldika, pala vizaĝo estis strange 
ornamita de preskaŭ nekredeble longa nazo, kiu scivole kaj 
limeme moviĝadis tien kaj reen. 

« Bonvenon al vi! bonan feston al vi! » — ekkriis Jekel-Malsaĝ- 
ulo — « ne miru, ke la strato nun estas tiel malplena kaj silenta. 
Ĉiuj niaj homoj estas nun en la sinagogo, kaj vi venas ankoraŭ 
en la ĝusta tempo, por ke vi povu tie aŭdi la voĉlegadon de la 
hislorio pri la oferateco de Isaak. Mi ĝin konas, ĝi estas interesa 
historio, kaj se mi ne estus jam aŭdinta ĝin tridek tri fojojn, mi 
volonte aŭskultus ĝin en ĉi tiu jaro ankoraŭ unu fojon. Kaj ĝi 
estas grava historio, ĉar se Abraham efektive buĉus Isaakon kaj 
ne la kapron, nun estus en la mondo pli da kaproj kaj malpli da 
hebreoj. » — Kaj kun freneze gaja grimaco Jekel komencis kanti 
la sekvantan kanton el la Hagado : 

« Kaprelo, kapreto, kiun aĉetis patreto, li donis pro ĝi du 
zuzelojn '; kapreto, kapreto! 


1. Speco de monero. 

« Venis kateto kaj manĝis la kapreton, kiun aĉetis patreto, li 
donis pro ĝi du zuzetojn; kapreto, kapreto! 

« Venis hundeto kaj mordis la kateton, kiu manĝis la kapreton, 
kiun aĉelis patreto, li donis pro ĝi du zuzetojn; kapreto, kapreto ! 

« Venis bastoneto kaj batis la hundeton, kiu mordis la kateton, 
kiu manĝis la kapreton, kiun aĉetis patreto, li donis pro ĝi du 
zuzetojn; kapreto, kapreto! 

« Venis fajreto kaj forbruligis la bastoneton, kiu batis la hund- 
elon, kiu mordis la kateton, kiu manĝis la kapreton, kiun aĉetis 
patreto, li donis pro ĝi du zuzetojn; kapreto, kapreto! 

« Venis akveto kaj estingis la fajreton, kiu forbruligis la baston- 
eton, kiu balis la hundeton, kiu mordis la kateton, kiu manĝis 
la kapreton, kiun aĉetis patreto, li donis pro ĝi du zuzetojn ; 
kapreto, kapreto! 

« Venis bovelo kaj eltrinkis la akveton, kiu estingis la fajreton, 
kiu forbruligis la bastoneton, kiu batis la hundeton, kiu mordis la 
kateton, kiu manĝis la kapreton, kiun aĉelis patreto, li donis pro 
ĝi du zuzetojn; kapreto, kapreto! 

« Venis buĉisteto kaj buĉis la boveton, kiu eltrinkis la akveton, 
kiu estingis la fajreton, kiu forbruligis la bastoneton, kiu batis la 
hundeton, kiu mordis la kateton, kiu manĝis la kapreton, kiun 
aĉelis patreto, li donis pro ĝi du zuzetojn; kapreto, kapreto! 

« Venis mortanĝeleto kaj mortigis la buĉisteton kiu buĉis la 
boveton, kiu eltrinkis la akveton, kiu estingis la fajreton, kiu 
forbruligis la bastoneton, kiu batis la hundeton, kiu mordis la 
kateton, kiu manĝis la kapreton, kiun aĉetis patreto, li donis pro 
ĝi du zuzelojn ; kapreto, kapreto! 

« Jes, bela sinjorino » — aldonis la kantanto — « iam venos la 
tago, kiam la mortanĝelo buĉos la buĉiston, kaj nia tuta sango 
venos sur Edomon ; ĉar Dio estas Dio venganta.... » 

Sed subite perforte deĵetante de si la seriozecon, kiu sen lia 
intenco falis sur lin, Jekel-Malsaĝulo ĵetis sin denove en siajn 

pajacaĵojn kaj parolis plue kun krakanta tono de gajigisto : « Ne 
timu, bela sinjorino, la longnaza Stern faros al vi nenion malbonan. 
Nur por la maljuna Schnapper-Elle li estas danĝera. Ŝi enamiĝis 
en lian nazon, sed ĉi tiu efektive tion meritas. Ĝi estas bela kiel 
la turo, kiu rigardas al Damasko, kaj majesta kiel cedro de 
Lebanon. Ekstere ĝi brilas kiel brilanta oro kaj siropo, kaj interne 
ĝi eslas plena de muziko kaj ĉarmaĵoj. En somero ĝi floras, en 
vintro ĝi frostiĝas, kaj en somero kaj en vintro ĝi estas dorlotata 
de la blankaj manoj de Schnapper-Elle. Jes, Schnapper-Elle estas 
enamiĝinta en lin, ĝis plena perdo de la prudento. Ŝi flegas lin, ŝi 
nutras lin, kaj kiam li estos sufiĉe grasa, ŝi edziniĝos je li, kaj por 
sia aĝo ŝi estas ankoraŭ sufiĉe juna, kaj kiu post tricent jaroj venos 
Frankfurton, ne povos vidi la ĉielon pro la multego da longnazaj 
Sternoj! » 

« Vi estas Jekel-Malsaĝulo » — diris la rabeno ridante — « mi 
vidas tion per viaj vortoj. Mi ofte aŭdis paroli pri vi ». 

« Jes, jes » — respondis tiu kun komika modesteco — « jes, jes, 
tion faras la gloro. Ofte oni vaste ĉirkaŭe havas la famon de pli 
granda malsaĝulo, ol oni mem scias. Sed mi tre multe penas, 
por esti malsaĝulo, mi saltas kaj skuas min, por Ке la tintiloj 
sonoru. Por aliaj la afero estas pli facila.... Sed diru al mi, rabena 
moŝto, kial vi vojaĝas еп festotago? » 

« Mia pravigo » — respondis la demandito — « troviĝas en la 
Talmudo, kie estas dirite : danĝero forpelas sabaton ». 

« Danĝero! » — ekkriis subite la longnaza Stern kun gestoj de 
morta angoro. — « Danĝero! Danĝero! Tamburisto Hans, 
tamburu, tamburu! Danĝero, danĝero! Tamburisto Hans.... » 

Sed ekstere la tamburisto Hans ekkriis persia densa biera voĉo : 
« Mil tondroj! La diablo prenu la hebreojn! Jam la trian fojon vi 
vekas min hodiaŭ el la dormo, longnaza Stern! Ne furioz- 
igu min! Kiam mi furiozas, mi fariĝas kiel Salano mem, kaj 
tiam, mi ĵuras per mia kristaneco, liam mi pafos per mia pafilo 

tra la kradan aperturon de la pordego, kaj tiam ĉiu gardu sian 
nazon! » 

« Ne pafu, ne pafu! mi eslas sole staranta homo » — timege 
plorkriis la longnaza Stern kaj alpremis sian vizaĝon al la plej 
proksima muro, kaj en tiu siluacio li restis, tremante kaj mallaŭte 
preĝante. 

« Diru, diru, kio fariĝis? » — ekkriis nun ankaŭ Jekel-Malsaĝulo 
kun tiu rapidema scivoleco, kiu jam tiam estis karaktera trajto de 
la Frankfurtaj hebreoj. 

Sed la rabeno fortiris sin de li kaj iris kun sia edzino pluen laŭ 
la hebrea strato. « Vidu, bela Sara » — li diris ĝemante — « kiel 
malbone gardala estas Izrael! Malveraj amikoj gardas liajn 
pordegojn ekstere, kaj interne liaj gardantoj estas malsaĝeco kaj 
timo! » 

Malrapide ambaŭ iris tra la longa malplena strato, kie nur ie kaj 
ie floranta knabina kapo elrigardis tra fenestro, dum en la brile 
purigilaj fenestraj vitroj la suno feste serene speguliĝis. Tiam la 
domoj de la hebrea kvartalo estis ankoraŭ novaj kaj puraj, ili 
ankaŭ estis malpli altaj ol nun, ĉar nur poste, kiam la hebreoj en 
Frankfurto tre multiĝis kaj tamen ne havis la rajton plivastigi sian 
kvarlalon, ili komencis konstruadi ĉiam novajn etaĝojn unu sur 
alian, kunepremiĝis simile al sardeloj kaj per tio kripliĝis korpe 
kaj anime. La parto de la hebrea kvartalo, kiu restis nedetruita 
post la granda brulo kaj kiun oni nomas la malnova strato, tiuj 
altaj nigraj domoj, kie komercaĉante moviĝas servomiena amaso, 
eslas terura memorigaĵo el la mezaj jarcentoj. La pli malnova 
sinagogo plu ne ekzistas; ĝi estis malpli vasta ol la nuna, kiu 
estas konstruita poste, kiam la Nurenbergaj elpelitoj estis 
akceptitaj en la komunumon. Ĝi troviĝis pli norde. La rabeno ne 
bezonis demandi pri la loko, kie ĝi troviĝas. Jam de malproksime 
li aŭdis la multajn intermiksitajn kaj tre laŭtajn voĉojn. En la 
korto de la domo de Dio li disiĝis de sia edzino. Lavinte siajn 

manojn ĉe la puto, kiu tie estis, li eniris en tiun malsupran parton 
de la sinagogo, kie preĝas la viroj, sed la bela Sara supreniris unu 
ŝtuparon kaj venis supre en la apartaĵon de la virinoj. 

Ĉi tiu supra apartaĵo estis speco de galerio kun tri vicoj da 
lignaj, brunruĝe koloritaj seĝoj, kies apogilo supre estis provizita 
per pendanta tabuleto, kiu povis tre oportune esti levata, por 
meli sur ĝin la preĝolibron. La virinoj sidis ĉi tie babilante unu 
apud la alia, aŭ staris rekte, fervore preĝante; iufoje ankaŭ ili 
aliradis scivole al la granda krado, kiu etendiĝis laŭlonge de la 
orienta flanko kaj tra kies maldikaj verdaj latoj oni povis rigardi 
malsupren, en la malsupran apartaĵon de la sinagogo. Tie, malantaŭ 
altaj preĝopupitroj, staris la viroj en siaj nigraj manteloj, kun la 
pintaj barboj super la blankaj kolkrispoj kaj kun la plate kovritaj 
kapoj pli aŭ malpli kaŝitaj en kvarangula, per la leĝaj ritpenikoj 
provizita tuko, kiu estis farita el blanka lano aŭ silko kaj en kelkaj 
lokoj estis ornamita per oraj galonoj. La muroj de la sinagogo 
estis tute unuforme blankigitaj, kaj oni vidis tie nenian alian 
ornamon krom la orita fera krado ĉirkaŭ la kvarangula podio, sur 
kiu estas voĉlegataj la partaĵoj el la Biblio, kaj krom la sankta 
ŝranko, multekoste ellaborita kesto, ŝajne portala de marmoraj 
kolonoj kun luksaj kapileloj, kies floraj kaj foliaj ornamaĵoj ĉarme 
leviĝis supren, kaj kovrita per kurteno el cejane-blua veluro, sur 
kiu per oraj brilaĵetoj, perloj kaj diverskoloraj ŝtonoj estis brodita 
pia surskribo. Ĉi tie pendis la arĝenta lucerno de memoro kaj 
troviĝis ankaŭ ĉirkaŭkradita estrado, sur kies balustrado staris 
diversaj sanktaj objektoj, interalie la sepbraka templa kandelabro, 
kaj antaŭ ĉi tiu, kun la vizaĝo al la sankta ŝranko, starisla kantoro, 
kies kantado instrumentosimile estis akompanata de la voĉoj de 
liaj du helpantoj, la basulo kaj la sopranulo. Ĉar la hebreoj ĉian 
efeklive instrumentan muzikon forpelis el sia preĝejo, opiniante, 
ke la laŭdado de Dio pli edife leviĝas el varma homa brusto, 'ol е! 
malvarmaj fajfiloj de orgeno. Tute infane ĝojis la bela Sara, kiam 

nun la kantoro, tre bona tenorulo, levis sian voĉon, kaj la antikvaj, 
seriozaj melodioj, kiujn ŝi tielbone konis, ekfloris en ankoraŭneniam 
tiel sentita juna ĉarmeco, dum la basulo por kontrasto enmurmur- 
is la profundajn, mallumajn tonojn kaj en la paŭzetoj delikate kaj 
dolĉe trilis la sopranulo. Tian kantadon la bela Sara en la sinagogo 
de Baĥaraĥ neniam aŭdis, ĉar la estro de la komunumo, David 
Levi, havis tie la oficon de kantoro, kaj kiam tiu jam profundaĝa 
tremanta viro per sia dispecigita blekanta voĉo volis trili kiel juna 
knabino kaj en tia superforta penado febre skuis sian senforte 
pendantan brakon, tiam tio certe pli vekis ridon ol edifon. 

Pia sento de agrableco, miksita kun virina scivoleco, tiris la 
belan Saran al la krado, kie ŝi povis rigardi malsupren en la 
malsupran apartaĵon, la tiel nomatan viran preĝejon. Ŝi ankoraŭ 
neniam vidis tian grandan nombron da samreligianoj, kian ŝi vidis 
tie malsupre, kaj al ŝi fariĝis en la koro ankoraŭ pli agrable kaj 
hejme meze de tiom da homoj, kiuj estis al ŝi tiel proksime parencaj 
per komuna deveno, pensmaniero kaj suferoj. Sed ankoraŭ multe 
pli emociiĝis la animo de la virino, kiam tri maljunaj viroj 
respektplene iris antaŭ la sanktan ŝrankon, tiris flanken la belegan 
kurtenon, malfermis la ŝrankon kaj zorgeme elprenis tiun libron, 
kiun Dio per Sia propra sankta mano skribis kaj por kies konservo 
la hebreoj tiom multe jam suferis, tiom multe da mizero kaj 
malamo, malhonoro kaj morto, jarmilan martirecon. Tiu libro, 
granda pergamena rulvolvaĵo, simile al princa infano estis kovrita 
per bele brodita manteleto el ruĝa veluro; supre sur la du rulstangoj 
sidis du arĝentaj kronoj, en kiuj belete moviĝadis kaj tintadis 
diversaj globetoj kaj sonoriletoj, kaj antaŭe, sur oraj ĉenetoj, 
pendis oraj ŝildoj kun diverskoloraj juveloj. La kantoro prenis la 
libron, kaj — kvazaŭ ĝi estus efektiva infano, infano, pro kiu oni 
suferis grandajn dolorojn kaj kiun oni tiom pli amas, li balancis 
ĝin en siaj brakoj, dancetante faris kun ĝi kelke da paŝoj, alpremis 


ĝin al sia brusto, kaj emociita per tiu kuntuŝiĝo, li levis sian voĉon 

por tia ĝojkrie pia dankokanto, ke alla bela Sara ekŝajnis, kvazaŭ 
la kolonoj de la sankta kesto komencis flori kaj la mirindaj floroj 
kaj folioj de la kapiteloj ekkreskis ĉiam pli kaj pli supren kaj la 
tonoj de la diskantulo transformiĝis en najtingalojn kaj la arkaĵo 
de la sinagogo krevis de la potencaj tonoj de la basulo kaj la 
ĝojeco de Dio fluis malsupren el la blua ĉielo. Tio estis bela 
psalmo. La komunumo ĥore ripetis la finajn versojn, kaj al la 
estrado en la mezo de la sinagogo malrapide paŝis la kantoro kun la 
sankta libro, dum viroj kaj knaboj rapidante sin alpuŝis, por kisi 
ĝian veluran kovrilon aŭ almenaŭ ektuŝi ĝin. Sur la dirita estrado 
oni detiris de la sankta libro la veluran manteleton kaj ankaŭ la 
bellitere ornamitajn vindaĵojn, per kiuj ĝi estis ĉirkaŭvindita, kaj 
el la malfermita pergamena rulvolvaĵo, en tiu kanta tono, kiu en 
la Paska festo estas ankoraŭ. modulata tute speciale, la kantoro 
voĉlegis la edifan historion pri la tento de Abraham. 

La bela Sara modeste retiriĝis de la krado, kaj larĝa, orname 
vestita virino de meza aĝo kaj kun afekte protektema sintenado 
per muta kapsigno permesis al ŝi enrigardi en ŝian preĝolibron. Ci 
tiu virino videble ne estis granda instruitino ; ĉar kiam ŝi murmur- 
ante legis la preĝojn, kiel ordinare faras la virinoj, ĉar al ili ne 
estas permesate laŭte kunkanti, la bela Sara rimarkis, ke multajn 
vortojn ŝi elparolis tro laŭ sia plaĉo kaj ofte transsaltis tutajn 
liniojn. Post kelka tempo la akve klaraj okuloj de la bona virino 
sopire malrapide leviĝis, supraĵa rideto glitis super la porcelane 
ruĝan kaj blankan vizaĝon, kaj per tono, kiu volis soni kiom eble 
plej aristokrate, ŝi diris al la bela Sara : « Li kantas tre bone. 
Tamen mi aŭdis en Holando kantadon ankoraŭ multe pli bonan. 
Vi estas fremda, kaj vi eble ne scias, ke tio estas la kantoro el 
Worms kaj oni volas reteni lin ĉi tie, se li kontentiĝos je kvarcent 
guldenoj por jaro. Li estas agrabla homo, kaj liaj manoj estas kiel 
alabastro. Mi multe ŝatas belan manon. Bela mano beligas la tutan 
homon! » — Ĉe tio la bona virino memkontente metis sur la apogilon 

de la pregpupitro sian manon, kiu efektive estis ankoraŭ bela, kaj, 
komprenigante per gracia klino de la kapo, ke ŝi ne volonte lasas 
sin interrompi dum la parolado, ŝi diris plue : « La kantisteto estas 
ankoraŭ infano khj aspektas tre malbonnutra. La basulo estas tro 
malbela, kaj nia Stern diris iam tre spirite : la basulo estas pli 
granda malsaĝulo, ol kiom oni devas postuli de basulo! Ĉiuj tri 
manĝas en mia manĝejo, kaj vi eble ne scias, ke mi estas Elle 
Schnapper ». 

La bela Sara dankis pro ĉi tiu sciigo, kaj siaflanke Schnapper- 
Elle detale rakontis al ŝi, kiel ŝi iam estis en Amsterdamo kaj tie 
pro sia beleco estis multe persekutata, kaj kiel ŝi tri tagojn antaŭ 
Pentekosto venis Frankfurton kaj edziniĝis je Schnapper, kiel ĉi 
tiu fine mortis, kiel li sur la lito de morto parolis la plej kortu$ant- 
ajn aferojn, kaj kiel malfacile estas bone konservi la manojn, 
kiam oni estas estrino de manĝejo. De tempo al tempo ŝi rigardis 
flanken per malŝata rigardo, kiu verŝajne koncernis kelkajn 
mokemajn junajn virinojn, kiuj ekzamenadis ŝian kostumon. 
Sufiĉe stranga estis ĉi tiu kostumo : larĝe pufita robo el blanka 
allaso, sur kiu ĉiuj bestospecoj el la arkeo de Noa estis helkolore 
broditaj, kamizolo el orŝtofo kiel kiraso, la manikoj el ruĝa veluro 
kun flavaj strioj, sur la kapo monstre granda ĉapo, ĉirkaŭ la kolo 
grandega krispo el blanka rigida tolo kaj ankaŭ arĝenta ĉeno, de 
kiu pendis malsupren sur la bruston ĉiaspecaj moneroj, kameoj 
kaj maloftaĵoj, interalie granda bildo de la urbo Amsterdamo. Sed 
la vestoj de la aliaj virinoj estis ne malpli rimarkindaj kaj konsistis 
videble el miksaĵo de modoj de diversaj tempoj, kaj kelkaj virin- 
eloj, kovritaj per oro kaj diamantoj, similis irantajn juvelbutik- 
ojn. Estas vero, ke la Frankfurtaj hebreoj en tiu tempo devis laŭ 
Јеба ordono porti difinitan vestaĵon kaj, por diferenciĝi de la 
kristanoj, la viroj devis porti sur siaj manteloj flavajn ringojn kaj 
la virinoj ĉe siaj ĉapoj alte leviĝantajn blustriajn vualojn; tamen 
en la hebrea kvartalo tiu ordono de la estraro ne multe eslis 

observata, kaj tie, precipe en festotagoj kaj des pli en la sinagogo, 
la virinoj penadis elmeli unu antaŭ alia tiom multe da vestaĵa 
lukso, kiom nur estis eble, parte por veki envion, parte ankaŭ por 
elmontri la bonstaton kaj la kredilkapablecon de siaj edzoj. 

Dum malsupre en la sinagogo estas voĉlegala la semajna partaĵo 
el la libroj de Moseo, la pia animstato tie ordinare iom malfort- 
iĝas. Kelkaj faras al si oportune kaj sidiĝas, flustras eĉ kun siaj 
najbaroj pri aferoj eksterekleziaj aŭ eliras sur la korton, por spiri 
freŝan aeron. Malgrandaj knaboj dume prenas al si la liberecon 
viziti siajn patrinojn en la virina apartaĵo, kaj ĉi tie la pieco 
ankoraŭ pli malfortiĝas; ĉi tie oni babilas, amasiĝas, ridas, kaj, 
kiel okazas ĉie, la pli junaj virinoj ŝercas pri la pli maljunaj, kaj 
ĉi tiuj siaflanke plendas pri la facilanimeco de la junularo kaj pri 
la malboniĝo de la tempoj, Tiel same kiel malsupre en la sinagogo 
de Frankfurto estis gvidanta kantoro, en la supra apartaĵo estis 
gvidanta klaĉistino. Tio estis Hiindchen Reiss, neinteligenta 
verdeta virino, kiu antaŭflaradis ĉiun malfeliĉon kaj ĉiam havis 
sur la lango ian skandalan historion. La ordinara celpunkto de 
ŝiaj pikparoloj estis la kompatinda Schnapper-Elle; ŝi povosciis 
imiti tre amuze la nenature aristokratemajn manierojn de ĉi tiu, 
kiel ankaŭ la sopiran majestecon, kum kiu ŝi akceptas la ironiajn 
respektesprimojn de la junularo. 

« Ĉu vi scias » — ekkriis nun Hŭndchen Reiss — « Schnapper- 
Elle diris hieraŭ : se mi ne estus bela kaj saĝa kaj amata, mi ne 
volus ekzisti en la mondo! » 

Tiam oni iom laŭte ekridis, kaj la proksime staranta Schnapper- 
Elle, rimarkante, ke tio koncernas ŝin, kun malestimo levis siajn 
okulojn, kaj simile al fiera luksa ŝipo ŝi forvelveturis al pli 
malproksima loko. Vögele Ochs, ronda, iom mallerta virino, 
rimarkigis kompateme, ke kvankam Schnapper-Elle estas vanla 
kaj ne tre saĝa, ŝi tamen estas tre bonanima kaj faras mulle da 
bono al homoj, kiuj tion bezonas. 

« Precipe al la longnaza Stern » — muĝis Hiindchen Reiss. Kaj 
ĉiuj, kiuj sciis la delikatan rilaton, ekridis des pli laŭte. 

« Ĉu vi scias » — plue diris Hündchen malice — « la longnaza 
Stern nun ankaŭ dormadas en la domo de Schnapper-Elle.... Sed 
rigardu, tie malsupre Süschen Flörsheim portas la kolĉenon, kiun 
Danielo Fläsch garantiaĵe donis al ŝia edzo. Flaschedzino koleras... 
Nun ŝi parolas kun Florsheimedzino.... Kiel amike ili premas al si 
reciproke la manojn! Kaj tamen ili ja malamas sin reciproke kiel 
Midjan kaj Moab! Kiel amoplene ili ridetas unu al la alia! Nur ne 
manĝu unu la alian pro tro da karesoj! Mi iom aŭskultu la inter- 
paroladon ». 

Kaj simile al embuskanta besto Hiindchen Reiss ŝtelmove aliris 
kaj aŭdis, ke la du virinoj kun reciproka intereso plendis unu al 
la alia, kiom multe kaj malfacile ili laboris en la pasinta semajno, 
por fari ordon en siaj domoj kaj frotpurigi la kuirejan ilaron, kion 
oni nepre devas fari antaŭ la Paska festo, por ke nenia ereto da 
fermentinta pano restu sur ili. Ankaŭ pri la lacigaj laboroj ĉe la 
bakado de la macoj ambaŭ virinoj parolis. Flischedzino havis 
ankoraŭ specialajn plendojn; en la komunuma bakejo ŝi devis 
suferi multe da ĉagreno, laŭ la decido de la lotado ŝi povis ricevi 
tie la eblon de bakado nur en la lastaj tagoj, en la antaŭtago de la 
festo mem kaj nur malfrue posttagmeze, la maljuna Hanna mal- 
bone knedis la paston, la servantinoj per siaj rulpremiloj rulpremis 
la paston tro maldike, duono de la macoj karbiĝis en la forno, 
kaj krom tio pluvis tiel forte, ke tra la tabula tegmento de la 
bakejo konstante faladis gutoj, kaj ili devis tie, malsekaj kaj lacaj, 
turmenti sin per la laboro ĝis malfrue en la nokto. 

« Kaj en tio, kara Flérsheim » — diris plue Flaschedzino kun 
indulgema amikeco, kiu tute ne estis sincera — « en lio vi ankaŭ 
estis iom kulpa, ĉar vi ne sendis al mi viajn homojn por helpi ĉe 
la bakado ». 

« Ha, pardonu » — respondis la alia — « miaj homoj estis tro 

multe okupitaj, la foiraj komercaĵoj devis esti pakataj, пі havas 
nun tiom multe da laboro, mia edzo.... » 

« Mi scias » — interrompis Flaschedzino per akre rapida tono 
ŝian paroladon — « mi scias, vi havas mulle da laboro, multe da 
garantiaĵoj kaj bonaj negocoj kaj kolĉenoj.... » 

Ĵus de la lipoj de la parolantino estis deglitonta ia venena 
vorto, kaj Flürsheimedzino jam ruĝiĝis kiel kankro, sed subite 
Hiindchen Reiss laŭte ekkriis : « Pro Dio, la fremda virino kuŝas 
kaj mortas.... Akvon! Akvon! » 

La bela Sara kuŝis sveninte, pala kiel la morto, kaj ĉirkaŭ ŝi 
puŝis sin svarmo da virinoj, agopene kaj kriante. Unu tenis ŝian 
kapon, alia tenis ŝian brakon; kelkaj maljunaj virinoj aspergis ŝin 
per la glasetoj kun akvo, kiuj pendis malantaŭ iliaj preĝpupitroj 
por povi lavi la manojn, se ili hazarde ektuŝus sian propran 
korpon; aliaj tenis sub la nazo de la svenintino malfreŝan citronon, 
kiu, trapikita per kariofiloj, restis ankoraŭ de la lasta fastotago, 
kiam ili servis por nervofortiga flarado. Senforte kaj profunde 
ĝemante la bela Sara fine malfermis la okulojn, kaj per mutaj 
rigardoj ŝi dankis pro la bonkora prizorgado. Sed nun oni malsu- 
pre solene ekkantis la dek-ok-preĝon, kiun neniu devas preterlasi, 
kaj la klopodantaj virinoj rapidis returne al siaj lokoj kaj plenumis 
tiun preĝon, kiel devas esti farate, starante kaj kun la vizaĝo 
turnita al la oriento, t. e. al tiu mondflanko, kie troviĝas Jeruza- 
lem. Vögele Ochs, Schnapper-Elle kaj Hündchen Reiss restis plej 
longe apud la bela Sara; la du unuaj, proponante al ŝi plej fervore 
siajn servojn, la lasta, denove demandante ŝin, kial ŝi tiel subite 
svenis. 

Sed la sveno de la bela Sara havis tute apartan kaŭzon. Estas 
kutimo en la sinagogo, ke homo, kiu evilis grandan danĝeron, 
post la voĉlego de la partaĵo el la Biblio publike elpaŝas kaj dankas 
Dion pro sia saviĝo. Kiam nun Rabbi Abraham malsupre en la 
sinagogo sin levis por tia dankpreĝo kaj la bela Sara rekonis la 

voĉon de sia edzo, ŝi rimarkis, ke ĝia tono iom post iom transiris 
en la malklaran murmuradon de preĝo pri mortintoj, ŝi aŭdis la 
nomojn de siaj karaj kaj parencoj, ŝi aŭdis en akompano de tiu 
beno, kiun oni uzas por mortintoj ; kaj la lasta espero malaperis el 
la animo de la bela Sara, kaj ŝian animon disŝiris la certeco, ke 
ŝiaj karaj kaj parencoj efektive estas mortigitaj, ke ŝia malgranda 
nevino plu ne vivas, ke ankaŭ ŝiaj kuzinetoj, Blümchen kaj Vögel- 
chen, plu ne vivas, ankaŭ la malgranda Gottschalk ne vivas, ĉiuj 
estas mortigitaj kaj ne vivas! De la doloro de tiu konscio ŝi mem 
preskaŭ mortus, se ŝiajn sentojn ne kaptus bonfara sveno, 


ĈAPITRO Ш 


Kiam la bela Sara post la fino de la Diservo malsupreniris sur la 
korton de la sinagogo, tie staris jam la rabeno, atendante sian 
edzinon. Kun serena vizaĝo li faris al ŝi kapsignon kaj elkondukis 
ŝin sur la straton, kie la antaŭa silento tute malaperis kaj oni povis 
vidi bruantan svarmon da homoj. Barbuloj nigramanteluloj, 
simile al amaso da formikoj; virinoj, brilplene flugelante, simile 
al orskaraboj; поуеуезШа| knaboj, kiuj portis por la plenaĝuloj 
la preĝolibrojn ; junaj knabinoj, kiuj, ne havante la permeson ігі 
en la sinagogon, nun saltas el la domoj renkonte al siaj gepatroj, 
klinas antaŭ ili la buklajn kapetojn, por ricevi la benon. Ĉiuj estis 
gajaj kaj ĝojaj, promenadis sur la strato kun feliĉa antaŭsento de 
bona tagmanĝo, kies ĉarma odoro jam apetitige leviĝadis el la 
nigraj krede signitaj potoj, kiujn la ridantaj servistinoj ĵus portis 
hejmen el la granda komunuma forno. 

En ĉi tiu tumulto estis precipe rimarkebla la figuro de hispana 
kavaliro, sur kies juna vizaĝo kuŝis tiu ĉarma paleco, kiun la 
virinoj ordinare atribuas al malfeliĉa amo, sed la viroj, kontraŭe, 
al feliĉa. Lia irado, kvankam indiferente vaga, enhavis lamen 

iom penplenan elegantecon; la plumoj de lia bireto moviĝadis pli 
pro la aristokrata balancado de la kapo ol pro la blovado de vento; 
pli ol necese tintis liaj oraj spronoj kaj la pendportilo de lia glavo, 
kiun li kvazaŭ portis en la brako kaj kies multekosta tenilo elbrilis 
el la blanka rajdmantelo, kiu enkovris liajn graciajn membrojn 
ŝajne senzorge kaj tamen montris plej zorgan drapiradon. De 
momento al momento li alproksimiĝadis al la preterpasantaj 
virinoj, parte kun scivoleco, parte kun mieno de kompetentulo, 
trankvilanime rigardadis al ili fikse en la vizaĝon, rigardadis pli 
longe, se la vizaĝoj tion valoris, diradis ankaŭ al tiu aŭ alia ĉarma 
infano kelkajn rapidajn flataĵojn kaj senzorge paŝadis for, pluen, 
ne atendante la efikon. La belan Saran li jam kelkfoje ĉirkaŭiris, 
ĉiufoje fortimigala de ŝia severa rigardo aŭ eble de la mistere 
ridetanta mieno de ŝia edzo, sed fine, kun fiera forĵeto de ĉia 
timema sinĝenado, li maltime paŝis renkonte al ambaŭ, kaj kun 
danda aplombo kaj dolĉe galanta tono li komencis la sekvantan 
alparolon : 

« Sennora, mi ĵuras! Aŭdu, sennora, mi ĵuras! Per la rozoj de 
ambaŭ Kastilioj, per la Aragoniaj hiacintoj kaj per la Andaluziaj 
floroj granataj! Per la suno, kiu prilumas la tutan Hispanujon 
kun ĉiuj ĝiaj floroj, bulboj, pizaj supoj, arbaroj, montoj, muloj, 
kaproj kaj ortodoksaj kristanoj! Per la ĉiela kovrilo, sur kiu ĉi tiu 
suno estas nur ora kvasto! Kaj per Dio, kiu sidas sur la ĉiela 
kovrilo kaj tage kaj nokte meditas nur pri nova kreado de ĉarmaj 
virinaj figuroj.... Mi ĵuras, sennora, vi estas la plej bela virino, 
kiun mi vidis en la germana lando, kaj se vi konsentas akcepti 
miajn servojn, mi petas vin pri la favoro, afableco kaj permeso, ke 
mi havu la rajton nomi min via kavaliro kaj en ĉiuj cirkonstancoj 
porti viajn kolorojn! » 

Dolora ruĝo aperis sur la vizaĝo de la bela Sara, kaj kun 
rigardo, kiu efikas des pli akre, ju pli mildaj estas la okuloj, kiuj 
ĝin sendas, kaj per tono, kiu estas des pli frakasa, ju pli treme 

mola estas la voĉo, la profunde ofendita virino respondis 

« Nobla sinjoro! Se vi volas esti mia kavaliro, vi devas batali 
kontraŭ tutaj popoloj, kaj en ĉi tiu batalo oni akiras malmulte da 
danko kaj ankoraŭ malpli multe da honoro! Kaj se vi volas eĉ 
porti miajn kolorojn, vi devas alkudri al via mantelo flavajn ringojn 
aŭ ĉirkaŭligi vin per blustria skarpo; ĉar tio estas miaj koloroj, la 
koloroj de mia domo, de la domo, kiu havas la nomon Izrael kaj 
estas tre malfeliĉa kaj kiun mokas sur la stratoj la filoj de la feliĉo. » 

Subita purpura ruĝo kovris la vangojn de la hispano, senfina 
embaraso montriĝis en ĉiuj liaj trajtoj, kaj preskaŭ balbutante li 
diris : 

« Sennora.... Vi min malbone komprenis... senkulpa Serco... sed, 
mi ĵuras per Dio, nenia moko, nenia moko pri Izrael... mi mem 
devenas el la domo de Izrael... mia avo estis hebreo, eble eĉ mia 
palro....» 


« Kaj tute certe, sennor, via onklo estas hebreo » — subite 
interrompis lian paroladon la rabeno, kiu trankvile observis tiun 
scenon, kaj kun gaje incitetanta rigardo li diris plue : — « Kaj mi 


garantias per mi mem, ke Don Isaak Abarbanel, nevo de la granda 
rabeno, devenas el la plej bona sango de Izrael, eble eĉ el la reĝa 
genlo de David!» 

Tiam ektintis la pendportilo de la glavo sub la mantelo de la 
hispano, liaj vangoj denove paliĝis en plej forla grado, sur lia 

“supra lipo ektremetis kvazaŭ moko, kiu luktas kontraŭ doloro, el 
liaj okuloj rikanis la plej kolera morto, kaj per tute ŝanĝila, glacie 
malvarma. akre hakata tono li diris : 

« Sennor rabeno! Vi min konas. Nu, bone, sekve vi scias ankaŭ, 
kiu mi estas. Kaj se la vulpo scias, ke mi apartenas al la idaro de 
la leono, li sin gardos kaj ne metos en danĝeron de morto sian 
vulpan barbon kaj ne incitos mian koleron! Kiamaniere la vulpo 
volas juĝi la leonon? Nur tiu, kiu sentas kiel leono, povas kompreni 
liajn malfortaĵojn... » 

« Но, mi tion bone komprenas » — respondis la rabeno, kaj 
malĝoja seriozeco aperis sur lia frunto — « mi bone komprenas, 
kiella fiera leono pro fiereco deĵetas sian princan felon kaj alivestas 
sin per la briletanta skvamkiraso de la krokodilo, ĉar estas moda 
afero esti rikananta, ruza, manĝegema krokodilo! Kion do devas 
fari la malpli valoraj bestoj, se la leono sin malkonfesas? Sed 
gardu vin, Don Isaak, vi ne estas kreita por la elemento de la 
krokodilo. La akvo — (vi certe scias, pri kio mi parolas) — estas 
via malfeliĉo, kaj vi pereos. Ne en la akvo estas via regno; la plej 
malforta truto pli bone povas tie sukcesi, ol la reĝo de la arbaro. 
Ĉu vi memoras ankoraŭ, kiel la akvoturniĝo de Taĥo volis vin 
engluli.... » 

Kun laŭta rido Don Isaak subite ĵetis sin sur la kolon de la 
rabeno, fermis lian buŝon per kisoj, sprontintante alte eksaltis pro 
ĝojo tiel, ke la preterpasantaj hebreoj timigite sin retiris, kaj per 
sia natura kore gaja tono li ekkriis : 

« Efektive, vi estas Abraham el Baĥaraĥ ! Tio estis bona spritaĵo 
kaj samtempe vera amikaĵo, kiam vi en Toledo de la Alkantara 
ponto saltis en la akvon kaj vian amikon, kiu pli bone povosciis 
trinki ol naĝi, kaptis je la tufo kaj tiris sur sekan lokon! Jam ne 
multe mankis, ke mi faru tre fundajn esplorojn pri tio, ĉu sur la 
fundo de Taĥo efektive troviĝas grajnoj da oro kaj ĉu prave la 
Romanoj nomis Taĥon ora rivero. Mi diras al vi, mi malvar- 
mumas ankoraŭ hodiaŭ per la sola rememoro pri tiu akva eks- 
kurso. » 

Ĉe tiuj ĉi vortoj la hispano faris tiajn gestojn, kvazaŭ li volus 
deskui de si alpendantajn gutojn da akvo. Sed la vizaĝo de la 
rabeno tute sereniĝis. Li premis al sia amiko kelkfoje la manon, 
kaj ĉiufoje li diris : « mi ĝojas! » 

« Kaj mi ankaŭ ĝojas » — diris la alia — « jam de sep jaroj ni 
nin ne vidis; ĉe nia disiĝo mi estis ankoraŭ tute juna bubaĉo, dam 
vi, vi eslis jam tiel solida kaj serioza.... Sed kio fariĝis el la bela 

donna, kiu tiam kostis al vi tiom da ĝemoj, bone rimitaj ĝemoj, 
kiujn vi akompanadis per sonoj de liuto.... » 

« Silentu, silentu! la donna aŭdas nin, ŝi estas mia edzino, kaj 
vi mem prezentis al ŝi hodiaŭ specimenon de via gusto kaj poezia 
talento ». 

Ne sen postesignoj de la antaŭa embaraso la hispano salutis la 
belan virinon, kiu kun ĉarma boneco nun bedaŭris, ke ŝi per 
esprimo de indigno faris malagrablaĵon al amiko de sia edzo. 

« Ha, sennora » — respondis Don Isaak — « kiu per mallerta mano 
volis kapti rozon, tiu ne havas la rajton plendi, ke la dornoj lin 
pikis! Kiam la vesperstelo orbrile speguliĝas en la blua rivero.... » 

« Mi petas vin pro Dio » — interrompis lin la rabeno — « ĉesu!... 
Se ni devas atendi tiel longe, ĝis la vesperstelo orbrile respeguliĝos 
en la blua rivero, tiam mia edzino mortos de malsato; de hieraŭ ŝi 
nenion manĝis, kaj de tiu tempo ŝi elportis multe da suferoj kaj 
malĝojoj. » 

« Nu, en tia okazo mi kondukos vin al la plej bona manĝejo de 
Izrael » — ekkriis Don Isaak — « al la domo de mia amikino 
Schnapper-Elle, proksime de ĉi tie. Jam mi flarsentas ĝian ĉarman 
odoron, 1. e. la odoron de la manĝejo. Ho, se vi scius Abraham, 
kiel tiu odoro al mi plaĉas! Ĝi estas Шо, kio min tiel ofte logas al 
la tendoj de Jakob, de kiam mi loĝas en ĉi tiu urbo. Interrilatoj 
kun la popolo de Dio ĝenerale ne estas mia amataĵo, kaj cerle ne 
por preĝi ĉi tie, sed por manĝi, mi vizitas la hebrean straton.... » 

« Vi neniam nin amis, Don Isaak.... » 

« Jes » — diris plue la hispano — « mi amas vian kuirejon multe 
pli ol vian religion ; al ĉi tiu mankas la ĝusta saŭco. Vin mem mi 
neniam povis bone digesti. Eĉ en viaj plej bonaj tempoj, eĉ dum 
la regado de mia prapatro David, kiu estis reĝo super Jehuda kaj 
Izrael, mi ne povus elteni inter vi, kaj certe mien unu bela mateno 
forkurus el la kastelo Стоп kaj elmigrus en Fenicion aŭ еп Babilon- 
on, kie la vivĝojo ŝaŭmis en la templo de la dioj.... » 

« Vi blasfemas, Isaak, kontraŭ la sola Dio » — malserene 
murmuris la rabeno — « vi estas multe pli malbona ol kristano, vi 
estas idolano, servanto de falsaj dioj.... » 

« Jes, mi estas idolano, kaj tiel same antipatiaj kiel la malgrasaj, 
senĝojaj hebreoj estas por mi la malserenaj, turmentemaj Naza- 
relanoj. Nia diino de Cidon, la sankla Aŝtarot, pardonu min, ke 
mi genuas kaj preĝas antaŭla dolorplena patrino dela Krucumilo.... 
Nur mia genuo kaj mia lango humiliĝas antaŭ la morto, mia koro 
restis fidela al la vivo!... » 

« Sed ne rigardu tiel acide » — diris plue la hispano, kiam li 
vidis, kiel malmulte lia parolado plaĉas al la rabeno — « ne 
rigardu min kun abomeno. Mia nazo ne fariĝis renegato. Kiam unu 
fojon okazo kondukis min dum tagmanĝa tempo sur ĉi tium 
straton, kaj el la kuirejoj de la hebreoj venis al mi en la nazon la 
bone konataj odoroj, tiam kaptis min tiu sopiro, kiun sentis niaj 
prapatroj, kiam ili rememoris la viandpotojn de Egiptujo; 
bongustaj rememoroj el la juneco leviĝis en mi; mi denove vidis 
en la spirito la karpojn kun bruna vinbera saŭco, kiujn mia 
onklino povosciis tiel edife pretigi por la vendreda vespero; mi 
vidis denove la stufitan ŝafaĵon kun ajlo kaj kreno, per kiu oni povas 
veki mortintojn, kaj la supon kun la reveme naĝantaj buletoj... 
kaj mia animo fandiĝis, kiel la tonoj de enamiĝinta najtingalo, kaj 
de tiu tempo mi manĝadas en la manĝejo de mia amikino Donna 
Schnapper-Elle! » 

Dume oni alvenis al ĉi tiu manĝejo; Schnapper-Elle mem staris 
ĉe la pordo de sia domo, afable salutante la fremdulojn, kiuj 
malsate puŝis sin internen. Post ŝi, etendante la kapon super 
ŝian ŝultron, staris la longa longnaza Stern kaj scivole-timeme 
ĉirkaŭrigardis la venintojn. Kun troigita gravmieneco Don Isaak 
alproksimiĝis al nia manĝejmastrino, kiu liajn ŝerce profundajn 
salutojn respondis per senfinaj riverencoj; poste li detiris la 
ganton de sia dekstra mano, enkovris la manon per angulo de sia 

mantelo, kaptis per ĝi la manon de Schnapper-Elle, malrapide 
karesis per ĝi siajn lipharojn kaj diris : 

« Sennora! Viaj okuloj konkuras kun la ardo de la suno! Sed 
kvankam la ovoj, ju pli longe ili estas kuirataj, fariĝas des pli 
malmolaj, tamen mia koro fariĝas nur des pli mola, ju pli longe 
ĝi estas kuirata de la flamaj radioj de viaj okuloj! El la ovoflavo 
de mia koro elflugas la flugilhava dio Amor kaj serĉas komfortan 
nesteton en via brusto.... Ĉi tiun bruston, Sennora, kun kio mi 
povus ĝin kompari? En la granda universo ekzistas nenia floro, 
nenia frukto, kiu estus simila al ĝi! Ĉi tiu kreskaĵo estas sola en 
sia spece. Kvankam la ventego senfoliigas la plej delikatajn 
rozojn, lamen via brusto estas vintra rozo, kiu kontraŭstaras al 
ĉiuj ventoj! Kvankam la acida citrono, ju pli ĝi maljuniĝas, 
fariĝas des pli flava kaj sulkoplena, tamen via brusto konkuras 
kun la koloro kaj delikateco de la plej dolĉaj ananasoj! По Sennora, 
se eĉ la urbo Amsterdamo estas tiel bela, kiel vi rakontis al mi 
hieraŭ kaj antaŭhieraŭ kaj ĉiulage, lamen la grundo, sur kiu ĝi 
kuŝas, estas ankoraŭ milfoje pli bela.... » 

La kavaliro diris la lastajn vortojn kun ŝajnigila sinĝenado kaj 
sopire strabis al la granda bildo, kiu pendis sur la kolo de 
Schnapper-Elle; la longnaza Stern rigardis de supre per serĉantaj 
okuloj, kaj la laŭdata brusto tiel ondoforme ekmoviĝis, ke la urbo 
Amsterdamo balanciĝis tien kaj reen. 

« Ha! » — ekĝemis Schnapper-Elle — « virto pli valoras ol 
beleco. Kion utilas al mi la beleco? Mia juneco forpasas, kaj de tiu 
tempo, kiam Schnapper mortis — li havis almenaŭ belajn manojn 
— kion helpas al mi la beleco? » 

Kaj ĉe tio ŝi denove ekĝemis, kaj kiel eĥo, preskaŭ neaŭdeble, 
ekĝemis malantaŭ ŝi la longnaza Stern. 

« Kion utilas al vi la beleco? » — ekkriis Don Isaak. — « Ho, 
Donna Schnapper-Elle, ne peku kontraŭ la boneco de la kreanta 
naturo! Ne malŝalu ĝiajn plej ĉarmajn donojn! Ĝi venĝus terure. 

Ĉi tiuj feliĉigaj okuloj idiote vitriĝus, ĉi tiuj graciaj lipoj antipatie 
platiĝus, ĉi tiu ĉasta, amdezira korpo transformiĝus en mallerte 
pezan barelon da sebo, la urbo Amsterdamo devus kuŝi sur Sima 
marĉo — » 

Kaj tiamaniere li priskribis pecon post peco la nunan aspekton 
de Schnapper-Elle, tiel, ke alla kompatinda virino fariĝis strange 
maltrankvile en la animo kaj ŝi penis forsavi sin de la malagrabla 
parolado de la kavaliro. En ĉi tiu momento ŝi duoble ekĝojis, kiam 
ŝi ekvidis la belan Saran kaj povis plej fervore demandi, ĉu ŝi tute 
resaniĝis de sia sveno. Ĉe lio ŝi komencis tre viglan interparoladon, 
ĉe kiu ŝi elmontris sian tutan malveran aristokratecon kaj veran 
bonecon de la koro kaj kun pli da babilemeco ol da saĝo rakontis 
la fatalan historion, kiel ŝi mem pro timo preskaŭ svenis, kiam ŝi 
tute fremda per tirata ŝipo venis Amsterdamon kaj la fripona 
portisto de ŝia kofro kondukis ŝin ne en honestan hotelon, sed en 
malĉastan virinejon, kion ŝi baldaŭ rimarkis laŭ la multa drinkado 
de brando kaj laŭ la malmoralaj postuloj... kaj, kiel ŝi diris, ŝi 
efektive svenus, se en la daŭro de la ses semajnoj, kiujn ŝi pasigis 
en tiu malhonesta domo, ŝi eĉ nur por unu momento riskus fermi 
la okulojn.... » 

« Pro mia virto » — ŝi diris plue — « mi ne povis tion riski. Kaj ĉio 
ĉi tio okazis al mi pro mia beleco ! Sed beleco pasas, virto restas. » 

Don Isaak havis jam la intencon kritike prilumi la detalojn de tiu 
historio; sed feliĉe la strabokula Aaron Hirschkuh el Homburgo 
ĉe Lahn, kun la blanka buŝtuko en la buŝo, elvenis el la domo kaj 
malkontente plendis, ke jam delonge oni donis sur la tablon la 
supon kaj la gastoj sidas ĉe la tablo kaj la mastrino forestas... 


(La pluaj ĉapitroj kaj la fino perdiĝis sen kulpo de la aŭloro.) 

La plej malbona malamiko, mi diras al vi, ne faros al vi tion, 
kion homo povas fari mem al si, precipe se en la aferon enmiksiĝas 
virino, t. e. edzino. Pri kio, vi pensas, mi tion diras? nu, ĝuste pri 
mi mem. Jen, prenu ekzemple min : kiel vi min vidas, ŝajnas al vi, 
ke vi vidas nenion eksterordinaran ; simpla hebreo, de meza klaso; 
sur mia nazo ne estas skribite, ĉu mi havas monon, ĉu mi ne 
havas monon, ĉu mi eble sidas en ŝuldoj. Povas esti, ke iam mi 
efeklive havis monon, kaj ne sole monon — mono nenion valoras 
— mi havis laborenspezojn, kaj mi havis ilin en honoro kaj kviete, 
mi ne flugis, mi ne bruis, kiel aliaj, kiuj amas « hi, hu, ha » .... 
Ne, mia principo estas, ke kviete kaj nerapide estas pli bone. 
Kviete kaj nerapide mi butikis, kviete kaj nerapide mi kelkajn 
fojojn haltis, kviete kaj nerapide faris interaranĝon kun la komerc- 
istoj kaj kviete kaj nerapide denove komencis labori. Sed en la 
mondo ekzistas ja Dio; nu, Li favore donacis al mi edzinon... ŝi 
ne estas ja ĉi tie, sekve ni povas paroli malkaŝe... edzino, por 
tiel diri, kiei ĉiuj edzinoj; mi devas diri, ke laŭ la aspekto ŝi eĉ 
estas tute tolerebla, jes, tuta « persono », Dio ŝin konservu, duoble 
pli granda ol mi, kaj ne malbela, eĉ belulino, oni povas diri, kaj 

ne malsaĝa, eĉ saĝa, oni povas diri, tre saĝa. multescia, tuta viro. 
Sed ĝuste ĉi tio eslas la tuta malbono! Ho, mi diras al vi, ne bone 
estas, se la edzino eslas viro! Kiel ajn saĝa ŝi estas, sed la Plejpo- 
tenca ja tamen kreis antaŭe Adamon kaj nur poste Evon! Sed iru, 
parolu kun ŝi, ŝi respondas : « ke la Plejpotenca kreis antaŭe vin 
kaj poste nin, tio » ŝi diras, « estas Lia afero; sed pri tio », ŝi diras, 
« ke Li donis al mi en la piedplaton pli da saĝo, ol vi havas en la 
kapo, pri tio », ŝi diras, « mi ne estas kulpa ». — « Kiakaŭze », 
mi diras, « vi nun parolas pri tio »? — « Tiakaŭze », ŝi diras, « mi 
nun parolas pri lio, ke pri ĉio devas zorgi nur mia kapo; eĉ pri la 
enmeto de nia infano en la gimnazion », ŝi diras, « ankaŭ devas 
pensi nur mi ». — « Kie », mi diras, « estas skribite « gimnazio »? 
Ĉu ne sufiĉos por mi, se li ellernos la sciencon hejme? » — « Mi 
jam diris al vi mil fojojn », ŝi diras, « ke vi neniam atingos mian 
konsenton, ke mi iru kontraŭ la moroj de la mondo; la moroj de 
la mondo postulas », ŝi diras, « ke infanoj nuntempe vizitadu gimna- 
zion. » — « Laŭ mia cerbo », mi diras, « mi opinias, ke la mondo 
estas freneza. » — « Nur vi sola », ŝi diras, « havas normalan pru- 
denton! se la mondo » ŝi diras, « agus laŭ via prudento, ĝi 
efektive bele aspektus! » — « Ĉiu homo », mi diras, « agas laŭ 
sia prudento. » — « Miaj malamikoj », ŝi diras, « kaj la malamik- 
oj de miaj amikoj posedu tion en siaj poŝoj, en siaj kestoj 
kaj ŝrankoj, kion vi posedas en via kapo. » — « Ve estas », mi 
diras, « al la viro, se virino kuraĝas lin kritiki. » — « Ve estas », 
ŝi diras, « al la virino, se ŝi havas tian edzon, ke virino devas lin 
kritiki! » Nu, iru, diskutu kun virino! Kiam vi diras al ŝi unu 
aferon, ŝi respondas al vi ion tute alian; kiam vi diras al ŝi unu 
vorton, ŝi redonas al vi dek-du; kaj se vi decidas silenti, tiam ŝi 
subite komencas plori aŭ tute improvizite, pardonu mian esprim- 
on, ŝi svenas. Nu, tiam vi estas jam vere enviinda !... Unuvorte, 
disputo post disputo, venkis fine ŝi, ne mi; ĉar ni ne faru al ni 
iluziojn : se « ŝi » volas, ĉu oni povas tiam ion kontraŭfari?... 

Unuvorte, kion mi rakontu al vi? Estis decidite « gimnazio »! 
Oni devas, ŝi diras, komenci preparadi la knabon, ke li eniru en la 
« komencon de ĉiu saĝo », en la « mladŝe prigotovitelne » 1. Certe 
ĝi estas granda scienco! bagatelo, la « mladŝe prigotovitelne »! 
Mi pensas, Ке ĉe ni la plej senkapabla Педега? bubo, la unua 
renkontita komencanto, povus ilin ĉiujn kaŝi en la poŝo, des pli 
ankoraŭ tia knabo kiel mia, pri kiu mi povas diri al vi, ke se vi 
traveturos tutan imperion, vi ne trovos duan similan! Mi eslas ja 
patro, kaj mi ne devas laŭdi, sed mi povas diri al vi, ke li havas 
kapon, kian vi ne trovos en la tuta mondo. Kion mi longe rakontu 
al vi? Li iris, kaj li stariĝis al la ekzameno, kaj li ekzameniĝis, 
kaj... ne sukcesis. Kiakaŭze? li ricevis « du » el aritmetiko! Li 
estas, ili diras, malforta en la kalkulado, en la scienco de « mate- 
maliko », ili diras. Kiel plaĉas al vi tia historio? La knabo havas 
kapon, kian vi ne trovos en la tuta mondo, eĉ se vi traveturos 
tutan imperion, kaj ili rakontas al mi historiojn pri ia matema- 
tiko! Unuvorte, li malsukcesis en la ekzameno. Kompreneble, tio 
min tre forte ĉagrenis : Se li iris jam ekzameniĝi, mi dezirus 
almenaŭ, ke li sukcesu! Sed mi estas ja viro, ne virino, tial mi 
trankviliĝis kaj diris al mi : estu la afero propeka ofero, hebreo ja 
alkutimiĝis.... Sed iru, parolu kun ŝi! Ŝi enbatis en sian kapon la 
frenezaĵon, unu fojon por ĉiam, nepre devas esli gimnazio! Mi 
parolas al ŝi : « diru al mi, mia kara, por kio vi tion bezonas? 
Kontraŭ la milita servo? Li, dank' al Dio, estas ja garantiita », mi 
diras, « li estas ja solinfano; por laborenspezi », mi diras, « mi ankaŭ 
bezonas tion kiel balaaĵon; kion », mi diras, « ĝi min malhelpas, 
se li estos butikisto simile al mi, aŭ komercisto simile al ĉiuj aliaj 
hebreoj? kaj se eble la sorto decidos, ke li estu riĉulo, bankiero, 
tio min ankaŭ ne afliktus ». Tiel mi parolas kaj admonas. Sed ĉu 


1. Mladŝij prigotovitelnij klass (ruse) = komenca prepara klaso. 
2. Hedero = hebre lernejo (religia) por malgrandaj knaboj. 
3. La noto « du » ĉe la ekzameno signifas « malbone ». 

la muro ion aŭdas? « Pli bone estas », ŝi diras, « ke li ne eniris en 
la « mladŝe prigotovitelne »; ne granda malfeliĉo; pli bone estos, 
se li eniros, rekte еп la « starŝe prigotovitelne »!. — Nu, kion 
fari! Vi volas « starŝe prigotovitelne », — estu « starŝe prigotovi- 
telne »; ĝi certe estas por mi tre grava afero! la knabo havas ja 
kapon, kian vi ne trovos, eĉ se vi traveturos tutan imperion.... Sed 
kio eslis la fino? Kiam venis la ĝusta prezentiĝo, li denove ricevis 
« du », jam ne de matematiko : lia skribado estas ne tute, kiel oni 
bezonas! tio estas, li skribas bone, sed nur pri unu litero li estas 
iom ne (ше en ordo, pri la litero « jat » ?; por diri pli guste, li 
skribas ĝin, la literon « jat » — kial li ĝin ne skribus? sed lia 
malmerito estas, ili diras, li skribas ĝin ne tie, kie oni devas. 
Efeklive, granda malfeliĉo! Mi tute ne scias, kiamaniere - mi 
veturos al Poltavo aŭ al Lodz por la foiro, se li, Dio gardu, ne 
skribos la « jat » tie, kie ili tion deziras! Nu, mi diras al vi, kiam 
oni sciigis al ni la novaĵon, tiam ŝi, kompreneble, fariĝis tute 
furioza : ŝi flugis al la direktoro, ŝi diskutis, ŝi klarigis, ke la 
knabo ĉion bone scias, ke li en ĉio estas forta; por pruvo, ŝi diris, 
oni lin voku, oni lin ekzamenu denove, de la komenco.... Kom- 
preneble, oni ŝin atentis, kiel la pasintjaran neĝon; oni enskribis 
« du »-on, kaj ankoraŭ kian duon! duon kun minuso! kaj nun 
kuru kaj insultu!... Komenciĝis kriado kaj tumulto : mia Dio, 
denove li ne sukcesis en la ekzameno! « Nu, kio do estas? », mi 
diras al ŝi, « kion fari? Ĉu ĝi valoras, ke oni pro tio venenu al si la 
vivon? Hebreo », mi diras, « ja alkutimiĝis ».... Tiam ŝi, kompren- 
eble, ekflamas kaj komencas ĵetadi fajron, malbenojn kaj insult- 
ojn, tute laŭ ilia maniero.... Sed tion ni lasu, — vere kompatinda 
estis li mem, la malfeliĉa knabo, kaj la koro doloris, kiam oni lin 


1. Starŝij prigotovitelnij klass (ruse) = pli progresinta prepara klaso. 

2. La sono « je » en la rusa lingvo estas skribata en multaj vortoj ne per la 
lilero « je », sed per speciala litero « jat ». 

3. La signo « minuso » iom malpligrandigas la valoron de la ekzamena nolo. 

rigardis. Tia malfeliĉo! Ĉiuj ornamos sin per blankaj butonetoj !, 
kaj li tion ne povos fari!... Mi diras al li : « kia malsaĝulo vi estas, 
simpla azeno vi estas! Ĉu estas eble, ke la tuta mondo eniru en la 
gimnazion? Malsaĝuleto mia », mi diras, «іп devas ja resti hejme, 
ĉu ne vere? kaj se vi zorgas pri la milita servo », mi diras.... Tiam 
ŝi fariĝas kolerega kaj furioze min atakas : « bela kompatemulo », 
ŝi diras; « kiu vin petas », ŝi diras, « ke vi lin konsolu per tiaj 
saĝaj paroloj? Pli bone estus », ŝi diras, « se vi penus, ke ni ricevu 
por li ian taŭgan instruiston », ŝi diras, « aparlan, rusan por la 
gramatiko ». 

Vi aŭdas? jam du instruistojn mi devas teni! unu instruisto kaj 
unu melamedo ? jam ne sufiĉas! Unuvorte, disputo post disputo, 
venkis kompreneble ŝi, ne mi; ĉar ni ne faru al ni iluziojn : se 
«ŝi » volas, ĉu oni povas tiam ion kontraŭfari? 

Unuvorte, kion mi rakontu al vi? Oni prenis novan instruiston, 
jam rusan, ne — Dio gardu — ian hebrean, fi, sed efektivan krist- 
anon; ĉar gramatiko, vi komprenas, por eniri en la unuan klason, 
estas ja pli akra ol kreno; bagatelo, la gramatiko, la litero 
« jat »!... Nu, se mi volus rakonti al vi pri la instruisto, kiun Dio 
al ni sendis, estus simple honto rakonti; ni devis suferi de li plej 
venenitajn tagojn, li nin ĉiujn traktadis kiel senvalorajn bestojn, li 
ridadis kaj mokadis nin ĝuste en la vizaĝon. Li, ekzemple, — en la 
infero li brulu — dum la instruado de la gramatiko ne povis trovi 
ian alian vorton krom « ajlo »2, t. e. ruse « ĉesnok » : « ĉesnok, 
ĉesnoka, ĉesnoku, ĉesnokoju » *... la diablo lin prenu! Se пе estus 
« ŝi », tiam mi prenus lin je la kolo kaj elĵetus lin al ĉiuj diabloj 
kun lia bela gramatiko! Por « ŝi » ĉio estis tolerebla : ĉar la knabo 


1. La gimnazianoj en Rusujo portas uniformon kun blankaj butonoj. 

2. « Melamed » estas persono, kiu instruas hebrean lingvon, Biblion kaj Tal- 
mudon. 

3. Per ĉi tiu vorto la rusoj ofte mokas la hebreojn. 

4. Imitata deklinacio de la vorto « ĉesnok ». 

ja scios, kie oni devas skribi la literon « jat », kaj kie oni ne devas 
ĝin skribi! Nu, prezentu al vi, dum la vintro oni lin sufiĉe eltur- 
mentis, kaj nur ĉirkaŭ Pentekosto li devis iri al la buĉo. Kiam 
pasis Pentekosto, li iris kaj stariĝis al la ekzameno kaj alportis 
hejmen jam ne « duon » sed « kvaron » kaj « kvinon »'!. Ĝojo, 
triumfo! Gratulon, gratulegon!... Sed atendu, ne tiel rapidu kun 
la gratulo; oni ne scias ankoraŭ tule precize, ĉu li estas akceptita ; 
oni tion scios ne pli frue ol en Aŭgusto! Kial nur en Aŭgusto? kial 
ne tuj? Iru, demandu ilin! Sed kion fari? Hebreo ja alkutimiĝis... 

Venis Aŭgusto; mi rigardas, — mia kunulino ne ripozas : de la 
direktoro ŝi kuras al la inspektoro, de la inspektoro al la direk- 
toro.... « Kial vi kuradas hodiaŭ », mi diras al ŝi, « kiel venenila 
muso, de Abraĉjo al Jaĉjo? ».... « Kial mi kuradas? » ŝi diras; 
« Ĉu vi ne estas êitieulo! Ĉu vi ne scias do, kio fariĝas en la nuna 
tempo en la gimnazioj, kun la procentoj? » ?.... Nu, mia sinjoro, 
kio montriĝis? li ja efektive ne estis akceptita! Vi volas scii, kial? 
Tial ke li ne recevis du « kvinojn ». Se la ambaŭ notoj, kiujn li 
ricevis, estus kvinoj, liam, ili diras, li eble estus akceptita. Vi 
aŭdas? « eble »? kiel plaĉas al vi la « eble »? Nu, kion mis havis 
de ŝi, pri tio mi ne parolos; vere kompatinda estis li, la knabo : li 
kuŝas kun la vizaĝo kaŝita en la kuseno, kaj li ne ĉesas plori. Tio 
daŭris liel longe, ĝis fine oni devis preni por li novan instruiston, 


1. La noto « kvar » signifas « bone », la nolo « kvin » (plej alta noto) signilas 
« bonege ». 

2. En Rusujo la lernado por la hebreoj en la nuna tempo estas afero tre mal- 
facila. En la gimnaziojn kaj en la universitalojn oni akceptas la hebreojn nur 
en la nombro de difinita procento rilate la nombron de ĉiuj aliaj ternantoj. En 
la pli granda parto de la lando la lernejoj akceptas hebreojn nur en la nombro de 
3-5 procentoj ; en liuj urboj, en kiuj la loĝantaro konsistas preskaŭ ekskluzive 
el hebreoj, la gimnazioj akceptas nur 10 °/, da hebreoj, t. e. inter 10 lernantoj 
oni akcepti nur unu hebreon. Tiamaniere el ĉiuj hebreoj, kiuj volas eniri en 
gimnazion, oni povas akcepli nur tre malgrandan parton, kaj dum por ĉiu 
ekzameniĝanto sufiĉas, se li ricevas la notojn « 3 », el la hebreoj oni akceptas 
nur tiujn, kiuj ricevis notojn la plej altajn (« 5 »), kaj eĉ inter tiuj perfekteguloj 
oni ankoraŭ faras elekton, 

ĝuste studenton de la gimnazio, kaj oni komencis preparadi lin 
jam por la dua blaso, en tute alia maniero, ĉar la dua klaso ne estas 
bagatelo : por ĝi oni bezonas jam, krom matematiko kaj gramatiko, 
ankaŭ geografion kun kaligrafio kaj kun mi ne scias kio ankoraŭ. 
Kvankam, por diri al vi la veron, mi por ĉio kune ne donus eĉ tri 
spesojn : pecelo da talmuda komentario estas multe pli malfacila 
ol ĉiuj iliaj lernaĵoj, kaj eble ankaŭ pli saĝa... sed kion fari? 
hebreo alkutimigis.... 

Unuvorte, komenciĝis tuta seriaro da lecionoj. Li leviĝas tre 
frue — la lecionoj; li faris la matenan preĝon kaj matenmanĝon — 
la lecionoj ; la tutan tagon — la lecionoj. Ĝis malfrue en la nokto 
oni aŭdas, kiel li tamburas : « nominativo », « akuzativo », « adici- 
tivo », « multoblativo »... ĝi simple skrapas la orelojn. Kiu pensas 
pri manĝo, kiu pensas pri dormo? « Oni prenis malfeliĉan infan- 
on », mi diras, « kaj oni turmentas ĝin sen kulpo kaj sen kaŭzo! 
Ĝi estas ja vera kompatindaĵo », mi diras, « la infano — Dio gar- 
du — ja malsaniĝos! » — « Formordu al vi la langon », ŝi diras. 
Nu, kion vi volas? li iris ankoraŭ unu fojon alla buĉo, kaj li alport- 
is de ĉiuj ekzamenaj objektoj purajn « kvinojn », nenion krom 
« kvinoj »! Ne mirinde! li havas ja tian kapon, kian vi ne trovos, 
se vi eĉ traveluros tutan imperion; kaj krom tio tia diligenta, tage 
kaj nokte li nur lernadis kaj ripetadis! Sekve estas ja bone? jes? 
Sed kiam venis la ĝusta tago, oni elpendigis en la gimnazio la nom- 
aron de ĉiuj akceptitaj infanoj, — ni regardas — nia tie ne estas! 
Komenciĝis kriado, ploregado.... Kiarajte? tia maljustego! puraj 
« kvinoj » de ĉiuj objektoj! Ha, ŝi kuros, ha, ŝi kuros, ha, ŝi faros 
tion kaj tion.... Unuvorte, ŝi iris, ŝi iros, ŝi faris tion kaj tion... 
tiel longe, ĝis oni ŝin pelis, ke ŝi ĉesu tedi al ili la kapon, tio 
estas, parolante inter ni, oni ŝin simple forpelis. Jes. Kaj kiam 
oni ŝin fine forpelis, tiam ŝi kun granda ve-kriado enfalis en la 
hejman domon : « На », ŝi krias, « kia patro vi estas! se vi 
estus », ŝi diras, « sindonema patro, varma, kiel ĉiuj aliaj patroj, 

tiam », ŝi diras, « vi ankaŭ trovus protekton, kiel la aliaj, al la di- 
rekloro protekton, konatecon, tion, alion... ». Kiel plaĉas al vi la 
virina ideo? « Си ne sufiĉas », mi diras, « ke mi devas konstanle 
memori pri la pagodaloj, pri la foiroj, pri la ŝuldatestoj, pri la 
kambioj, pri la protestoj kaj la diversaj aliaj malbenajoj? ЕЫе vi 
volas, ke mi fariĝu bankrotulo pro via gimnazio kaj viaj klasoj, 
kiuj alrampis al mi jam ĝis la ĝorgo? » Vi eble pensas, ke ŝi aŭdas, 
kion mi parola sal ŝi? Tute ne, nenia atento! Ŝi daŭrigas sian Гаг- 
adon : ŝi segas kaj faj las kaj boras kaj mordetas kiel vermo, lage 
kaj nokte, tage kaj nokte. « Se via edzino », ŝi diras, « estus por vi 
edzino kaj via infano estus por vi infano, se mi havus por vi », ŝi 
diras, « eĉ plej malgrandan valoron, almenaŭ iometan.... » — « Kion 
do », mi diras, « tiam estus? » — « Tiam », ŝi diras, « vi kuŝus ĉe 
mi profunde en la tero, mi vin enterigus trifoje ĉiulage, vi ne 
povus eltombigi eĉ en la tago de la mondfina juĝo! » Nu, kiel 
plaĉas al vi tia saluto? Tio estas simple, kiel oni diras, kapli edzon 
kaj fari al li subitan banon per sitelo da akvo, pro la ĉarma paco! 
Kompreneble, mi miaflanke ankaŭ ne silentas, ĉar oni estas ja, 
“kiel oni diras, nur homo, kaj ĉiu homo havas ja galon.... Forte 
min envii vi tamen ne bezonas, kaj venkis kompreneble ne mi, sed 
ŝi; ĉar se « ŝi » volas, ĉu onis povas tiam ion kontraŭfari? 

Unuvorte, kion mi rakontu al vi? Mi komencis serĉi protekton, 
konatecon, tion, alion; mi lasis min moki, mi suferis honton, ĉar ĉiu 
demandas tule prave : « vi estas, sinjoro Arono, estimata hebreo, 
vi estas domhavanto, kaj vi havas nur unu solan filon, kia do de- 
mono vin instigas, ke vi puŝiĝu kun li tien, kien oni ne devas? »... 
Nu, iru, rakontu al ili historion, ke mi posedas propran edzinon — 
cent dudek jarojn ŝi vivu, — kaj ke ŝi enprenis al si en la kapon 
frenezan ideon : gimnazio, gimnazio kaj gimnazio! Nu, kio estis 
plue? Vi devas scii, ke mi mem ankaŭ ne apartenas al tro grandaj 
mallertuloj, kun helpo de Dio mi trabatis al mi vojeton rekte tien, 
kien estis necese, kaj mi trafis en la kabineton de la granda sinjoro 


LA GIMNAZIO 59 


mem, la gimnaziestro. Jes! Kaj mi sidiĝis kaj komencis paroli kun 
li tiel kaj tiel — mi kapablas, dank'al Dio, paroli kun granda sin- 
joro, se mi nur volas, piki al mi la langon oni ne bezonas. « Kion 
vi deziras? » li min demandas kaj petas min sidiĝi, Kaj mi respon- 
das al li mallaŭte en la orelon : « Plej moŝta moŝto », mi diras, 
« ni estas homoj ne riĉaj, sed ni havas negrandan kapitaleton kaj 
unu bonan neordinaran knabon, kiu », mi diras, « volas lerni, kaj 
mi volas, kaj mia edzino tre volas.... » Tiam li denove demandas 
min : « Kion vi deziras? » Tiam mi respondas al li denove kaj mi 
alŝoviĝas al li ankauraŭ pli proksime : « pleij moŝta moŝto », mi 
diras, « ni estas homoj ne riĉaj, sed ni havas negrandan kapi- 
taleton kaj unu bonan neordinan knabon, Ки », mi diras, 
« volas lerni, kaj mi volas, kaj mia edzino tre volas... » kaj mi 
forte akcentas la « tre » por ke li min komprenu.... Sed li havas 
ја gojan ! kapon, tial li ne komprenas, kion mi aludas, kaj li diras 
al mi jam kolere : « kion do vi deziras? » Tiam mi nerapide enŝovas 
la manon en la poŝon, nerapide elprenas kaj nerapide diras al li : 
« pardonu min », mi diros, « ni estas homoj ne riĉaj, sed ni havas 
negrandan kapitaleton kaj unu bonan neordinaran knabon, kiu », 
mi diras, « volas lerni, kaj mi volas, kaj mia edzino tre volas... » 
Kaj mi prenas kaj enŝovas al li kaj premas al li la manon... Unu- 
vorle, likomprenis, kion mi pensas, kaj li elprenas notlibreton kaj 
li demandas min, kia estas mia nomo, kia estas la nomo de mia filo 
kaj en la kioman klason mi volas lin enirigi.... « Nu », mi diris 
al mi, « tio eslas ja fine la ĝusta afero! » kaj mi klarigas al li, ke 
mia nomo estas Katz Arono katz, kaj mio filo estas nomata Moseo 
t. e. Mosko, kaj mi volas, ke li eniru en la trian klason. Tiam li 
diras al mi, ke se mi estas nomata Katz kaj mia filo estas nomata 
Moseo, t. e. Moŝko, kaj li volas eniri en la trian klason, mi alkon- 
duku lin, li diras, en Januaro, kaj li tiam certe estos akceptita. 


1. « бо)» = ne-hebro. 

Vi komprenas? јат tute aliaj paroloj! Videble, se oni ŝmiras, oni 
veluras.... Estas nur bedaŭrinde, ke ne tuj; sed kion fari? se oni 
ordonas atendi, oni devas atendi, hebreo ja alkutimiĝis.... 

Venis Januaro, denove tumulto, kurado tien kaj reen : hodiaŭ, 
morgaŭ devas esti kunsido, ili ĝin nomas « sovjel »; kunvenos la 
direktoro kun ĉiuj instruistoj de la gimnazio, kaj nur post la kun- 
sido, t. e. post la « sovjet », kiel ili ĝin nomas, oni scios, ĉu la 
knabo estas akceptita aŭ ne. Venis la ĝusta laboro; mia kunulino 
ne eslas plu hejme; ne ekzistas tagmanĝo, ne ekzistas samovaro, 
nenio ekzistas : ŝi estas en la gimnazio; aŭ pli vere, ne en la gim- 
nazio, sed apud la gimnazio; ŝi vagadas ekstere en la frosto de la 
pleij frua mateno, kaj ŝi atendas, ĝis oni disiros de la kunsido, t. e. 
de la « sovjet », kiel ili diras.... La frosto tranĉas, neĝvento blovas, 
malbonega vetero, kaj ŝi vagadas ekstere apud la gimnazio kaj 
alendas; virino ĉiam restas virino! Ŝi scias je tre bone, ke se oni 
promesas, oni sankte plenumas, tiom pli ke... vi komprenas? sed 
iru, parolu kun virino! Unuvorte, ŝi atendas unu horon, ŝi atendas 
du horojn, ŝi atendas tri horojn ; ŝi atendas kvar horojn ; ĉiuj infanoj 
jam delonge disiris el la gimnazio hejmen, kaj ŝi ĉiam ankoraŭ 
alendas. Tamen kion vi volas? ŝi atendis tiel longe, ĝis ŝi fine atend- 
atingis sian celon : la pordo malfermiĝas, kaj el tie eliras unu el 
la instruistoj ; ŝi tuj alsaltas al la instruisto kaj kaptas lin kaj de- 
mandas, ĉu li ne scias, per kiaj decidoj finiĝis la kunsido, 4. e. la 
« sovjet », kiel ili diras. Kaj li respondas : « kial do mi ne scius? 
oni akceplis », li diras, « entute dudek kvin infanojn, dudek tri 
kristanajn kaj du hebreajn ». « Kiun? » ŝi demandas. — « Unu 
nomatan Ŝapselson kaj unu nomalan Katz. » Apenaŭ ŝi aŭdis la 
nomon Katz, mia virino simile al sago el pafarko flugas hejmen kaj 
enkuras en la domon kun ĝojego : « Mi gratulas! Mi dankas vin, 
ho, granda Dio, mi dankas! Akceptita! akceptita! Kaj dume ŝiaj 
okuloj estas plenaj de larmoj.... Al mi, kompreneble, la afero ankaŭ 
certe estas agrabla, sed danci pro tio mi ne havas ja la devon, mi 


LA GIMNAZIO 61 


estas ja viro, ne virino.... « Mi vidas », ŝi diras al mi, « ke por vi tio 
ne havas tre grandan valoron? » — « Kiakaŭze », mi diras, « vi faras 
al vi tian komentarion? » — « Tiakaŭze, ke vi estas malvarma peco 
da viando; se vi scius », ŝi diras, « kiel la kompatinda infano tremas 
deemocio, vi ne sidus tiamaniere, vi jam de longe kurus mendi por 
li uniformeton kaj ĉapeton kaj vi rapidus », ŝi diras, « fari festen- 
on por la amikoj. » — « Kial subite fari festenon? » mi diras; « ĉu 
ĝi estas bar-micvo ' aŭ fianĉiĝo? » Tiele mi diras al ŝi tute trankvile, 
ĉar mi estas ja viro.... Tiam ŝi ofendiĝas kaj tute ĉesas paroli kun 
mi; kaj se edzino ĉesas paroli, tio estas ja miloble pli malbona ol 
insultado, ĉar, se ŝi insultas, oni almenaŭ aŭdas homan voĉon, 
kaj nun... parolu al la muro!... Unuvorte, por kio mi devas multe 
paroli? venkis kompreneble ŝi, ne mi; ĉar se « ŝi » ion volas, ĉu 
oni povas tiam ion kontraŭfari? 

Unuvorte, oni faris festenon. Oni kunvokis parencojn kaj 
amikojn, kaj la knabon oni vestis de la kapo ĝis la piedoj : tre bela 
uniformo kun blankaj butonoj, ĉapo kun ornamaĵeto ? antaŭe, — 
plena guberniestro! Kion oni agis koncerne lin, lio efektive estis 
plene meritita, oni enmetis en lin kvazaŭ novan animon, oni simple 
lin revivigis; li brilis, mi diras al vi, kiel la suno en Julio. La 
gastoj trinkis pro sano, oni gratulis, oni bondeziris : « Li lernu en 
plena sano, li finu la gimnazion en plena sano, li sane iru el tie 
ĉiam pluen kaj pluen, en la universitaton.... » — « He », mi diras, 
« tio ĉi tute ne estas tiel necesa; oni povos », mi diras, « esti 
kontenta ankaŭ sen tio; li nur finu la ok klasojn de la gimnazio », 
mi diras, « tiam mi lin edzigos kun helpo de Dio.... » Tiam mia 
kunulino diras kun rideto kaj rigardante min per siaj okuloj : 
« Diru al li, sinjoroj, ke li — mi petas lian pardonon — forte 
eraras; li vivas ankoraŭ laŭ la malnovaj manieroj. » — « Diru al ŝi, 

1. « Bar-micvo » = atingo de la 13-jara aĝo, kiam hebreo fariĝas religie 


memstara. 
.`2, Metala signo, kiun la gimnazianoj portas sur la ĉapo. 

sinjoroj, ke mi dezirus havi tiom da benoj, kiom la malnovaj 
manieroj estas pli bonaj ol la novaj. » — « Diru al li, sinjoroj », ŝi 
respondas, « ke li estas, li min pardonu.... » Tiam la gastoj laŭte 
ekridis : « Aj, sinjoro Arono », ili diras, « vi havas edzinon — 
bravulinon, Dio ŝin konservu; kozako, ne edzino! » Dume la gastoj 
trinkis po glaseto da vino, oni bone glutis, oni fariĝis viglaj; kaj 
oni kaptis nin ambaŭ en la rondon kaj la knabon ankaŭ en la 
mezon, kaj oni saltis, tute gaje, ĝis plena tagiĝo. Matene ni foriris 
kun li « tien ». Kiam ni venis tien, estis ankoraŭ tre frue, pordoj 
kaj pordegoj estis ankoraŭ ŝlositaj, ne troviĝis ankoraŭ, kiel oni 
diras, eĉ freneza hundeto sur la strato. Longe ni staris ekstere kaj 
sufiĉe nin turmentis la frosto, tial ni ekĝuis grandan plezuron, 
kiam oni malfermis al ni la pordon kaj, dank' al Dio, enlasis nin 
internen, Baldaŭ komencis kolektiĝi la anaro de la malgranduloj, 
kun la tornistretoj sur la dorsoj; fariĝis bruo, tumulto, babilado, 
ridado, kurado, hu, ha, tuta foiro! la blankbutonaj buboj saltadis, 
regaladis sin reciproke per frapoj, puŝoj, pinĉoj.... Rigardante 
tiujn bubetojn kun la ruĝaj vangetoj, kun la ĝojaj ridantaj okul- 
etoj, mi rememoris — pardonu la komparon — nian estintan 
malluman, malvastan, malgajan ĥederon de la pasinta tempo, kaj 
mi konvinkiĝis, ke efektive « ŝi » estas prava; ŝi estas nur virino, 
tamen ŝi havas sur si viran kapon!... Kaj dum mi tiamaniere 
meditas, alvenas al ni iu kun orkoloraj butonoj, videble instruisto, 
kun folio da papero en la mano, kaj li demandas min, kion mi 
bezonas. Mi montras al li mian knabon, kaj diras, ke mi alkondukis 
lin en la ĥederon, t. e. en la gimnazion. Tiam li demandas min : 
« en la kioman klason? » — « En la trian », mi diras; « li ĵus estas 
akceptita. » Li demandas min, kia estas lia nomo. « Katz », mi 
diras, « Moseo Katz, t. e. Moŝko Katz ». — « Moŝko Katz? » li diras, 
— Moŝkon Katz li ne havas en la tria klaso! ekzistas, li diras, en 
Jia listo іп Katz, tamen ne Moŝko, sed Morduh, Morduĥ Katz... 
« Kia Morduĥ! » mi diras; « ne Morduĥ, sed Moŝko! » — 

« Morduĥ », li diras, kaj li alŝovas al mi la paperon rekte al la 
vizaĝo. Mi ripetas al li « Moŝko », li ripetas al mi « Morduh! » 
Unuvorte, Mosko, Morduĥ, Morduĥ, Mosko, ni tiel longe nin reci- 
proke moŝkadis kaj morduĥadis, ĝis ni sciiĝis tre belan historion : 
kion oni devis fari al mia knabo, oni faris al fiu / Vi komprenas la 
aventuron? Oni efektive akceptis unu Katz'on, jes, sed erare oni 
akceptis alian, ne nian! vi devas scii, ke en nia urbo ekzistas du 
Katzoj!... Kion vi diros pri tia historio? Mi pretigis la liton, kaj tiu 
havos la plezuron! Vi devas scii, kiu estas « tiu », t. e. tiu Katz : 
senvalora nulo, metiisto, ŝajnas al mi, ke li estas bindisto aŭ io 
simila; per si mem li eĉ estas tute kvieta hometo, sed kiu lin 
konas, kiu scias pri li? absoluta senhavulo! Kaj nun lia filo estas 
akceptita! Ĉu ne povas krevi la galo? Diru vi mem! 

Vi devis vidi la korŝirantan vizaĝon de mia knabo, kiam oni 
ordonis al li, ke li bonvolu depreni la ornamaĵeton de sia ĉapo! 
« Vi jam ne estas plu аѕеѕого!... » Fianĉino dum la edziniga 
ceremonio certe ne devas elverŝi tiom da larmoj, kiom mia knabo 
elverŝis en tiu tago! Kiom ajn mi petis lin, ne helpis petoj, nek 
minacoj. « Nu », mi diris al « ŝi », « vi vidas, kian amuzon vi 
aranĝis? Ĉu mi ne diris al vi, ke via ĝimnazio estos por li buĉejo? 
Dio helpu », mi diras, « ke ĝi almenaŭ finiĝu por ni glate, ke li 
— Dio gardu — ne malsaniĝu.... » — « Miaj malamikoj », ŝi diras, 
« malsaniĝu, se ili volas, sed mia infano nepre devas eniri en la 
gimnazion! se li ne eniris nun, li eniros, se Dio permesos, post unu 
jaro; se li ne eniris ĉi tie, li eniros en alia urbo! Eniri li nepre 
devas, esceptinte nurse mi — Dio gardu — fermos miajn okulojn 
kaj la tero min kovros! » Vi aŭdas la parolojn? Kaj kiel vi pensas, 
kiu venkis? mi aŭ ŝi? Ni ne faru al ni iluziojn : se « ŝi » volas, ĉu 
oni povas tiam ion kontraŭfari? 

Unuvorte, por ne paroli tro longe, — multe mi devis klopodi kaj 
suferi kun li. Mi estis kun li ĉie, kie nur ekzistas urbo, kie nur 
ekzistas gimnazio, ni estis, ni prezentiĝis, ekzameniĝis, kaj 

efeklive sukcese ekzameniĝis, kaj efeklive ricevis la plej altajn 
notojn, kaj tamen efektive ne estis akceptitaj! Kial? ĉiam pro la 
« procentoj »! Vi povas kredi al mi, mi tiam mem rigardis min kiel 
frenezulon : « malsaĝulo », mi diradis al mi, « kio? por kio vi kur- 
adas el unu urbo al alia? por kia diablo vi tion bezonas? nu, kaj se 
li eĉ jam estos akceptita, kio estos tiam? » Ne, diru, kion vi volas, 
obstineco estas granda afero; ĝi jam ĉe mi mem fariĝis afero de 
necedema ambicio. Fine Dio min kompatis, kaj mi trovis en Polujo 
tian specon de gimnazio, « komercan » gimnazion, en kiu apud ĉiu 
kristano oni akceptas unu hebreon, t. e. oni akceptas kvindek 
procentojn. Sed kio estas la esenco? Ĉiu hebreo, kiu deziras, ke lia 
infano estu akceptita, devas veni kun sia kristano, kaj se li, t. e. la 
kristano, sukcese faras la ekzamenon kaj vi enportas por li la 
lernejam pagon, tiam vi havas iom da espero.... Sekve anstataŭ unu 
ŝarĝo oni tiam havas sur si du ŝarĝojn, vi komprenas? Ne sufiĉas, 
ke mia cerbo turmentiĝas pri mia propra infano, ĝi devas turment- 
iĝi ankoraŭ pri tiu alia; ĉar se — Dio gardu — Esav? ne sukcesas, 
tiam Jakobo pereas.... Nu, mi devas diri al vi, antaŭ ol mi trovis 
tian kristanon, ian botiston — lia nomo estis Ĥoljava, — mi devis 
multajn fojojn malbeni mian vivon; fine, kiam venis la ĝusta akto, 
nu, mia botistido ĉe la ekzameno falis en la teron kiel Koraĥ ! Kaj 
la objekto, en kiu li montris plenan nesciadon, estis ĝuste... la 
« Religio! » Nu, kion mi rakontu al vi? mia knabo devis mem pro- 
prapersone sidigi kun li kaj ripetadi kun li la « Religion ».... Vi 
demandos ja sendube, kiamaniere mia knabo scias la kristanan reli- 
gion? Tion ne demandu, ĉar li scias ĉion kaj estas kompetenta en ĉio 
kaj komprenas ĉion; se oni diras al vi, ke li havas bonan kapon, 
vi nenion devas demandi. Unuvorte, Dio helpis, venis la bona horo, 
la feliĉa horo, ili ambaŭ estis akceptitaj. Vi pensas, ke jam ĉio 
estas finita? Kiam venis la tempo, por enskribi en la librojn kaj 


1. Frato de la Biblia Jakobo. 
2. Homo, pri kiu la Biblio rakontas, ke lin englutis la tero. 

preni kvitancon, — mia kristano ne aperis! Kia estas la kaŭzo? Li 
ne volas, ke lia filo troviĝu inter tiom multe de hebreoj! Faru kun 
li, kion vi deziras, — li ne volas! Li diras, ke li tion ne bezonas, 
ĉar por li, kiel por kristano, ĉiuj pordoj ja sen tio estas malfermitaj 
kaj li povas eniri, kien li volas! Kaj efektive, ĉu li ne estas prava! . 
« Kion do vi deziras, sinjoro Ĥoljava », mi diras al li. — « Nenion », 
li respondas. Unuvorte, diskuto post diskuto, helpo de komplez- 
emaj homoj... oni iris kun li en restoracion oni trinkis unu glason, 
duan, trian.... Antaŭ ol mi atingis, ke li fine prenis la gimnazian 
kvitancon, mi perdis ĉiujn miajn fortojn. Fine, kun helpo de Dio, la 
celo estis atingita, kaj mi dankis la Plejpotencan, ke Li donis al mi 
ripozon. 

Mi venis hejmen, — nova aventuro! Kio estas denove? Mia kun- 
ulino primeditis kaj decidis jenon : « Kiel! ni havas ja nur unu solan 
filon, unu okulon en la kapo, kaj nun li estos tie kaj ni estos ĉie tie? 
« Se estos tiele », ŝi diras, « por kio mi bezonas mian tutan vivon? » 
— « Kion do vi deziras, ekzemple », mi diras. — « Kion mi povas 
deziri? Vi ne scias, kion mi deziras? Mi deziras », ŝi diras, « esti 
kune kun li. » — « Nu, kaj la domo? » mi diras, « kio estos kun 
la domo? » — « La domo », ŝi diras, « estos domo ».... Nu, kion vi 
povas diri al ŝi? Por ne rakonti longe, mi simple diros al vi, ke ŝi 
enkaleŝiĝis kaj forveturis kun li tien, kaj mi restis tute sola en la 
tuta domo. Prezentu al vi, kian aspekton la domo ricevis! Al miaj 
malamikoj mi deziras tian domon. La vivo ĉesis esti vivo, la negoco 
ĉesis esti negoco, ĉio ruiniĝis, kaj nia tuta okupiĝo fariĝis skrib- 
ado de leteroj; mi skribas al ŝi, ŝi reskribas al mi! leteroj tien, 
leteroj reen : « pacon kaj sanon al mia kara edzino »... « pacon kaj 
sanon al mia kara edzo »... « Pro Dio », mi skribas al ŝi, « al kio 
tio kondukos? oni estas ja nur homo! sen mastrino kia povas esti 
la ordo!... » Unuvorte, ĉio helpis kiel la pasintjara neĝo; venkis, 
kompreneble ŝi, ne mi : ĉar ni ne faru al ni iluziojn : se « ŝi » 
ion volas, ĉu tiam oni povas ion kontraüfari? 

Nu, mi finos la rakonton. Mi min rompis, mi min detruis, mi 
ruinigis mian tutan negocon, disvendis ĉion por plej bagatelaj 
prezoj, kaj mi transpakis min al ili. Kiam mi venis al ili, mi ko- 
mencis rigardi ĉirkaŭen, por orientiĝi, mi komencis serĉi kaj flari. 
Kun granda malfacileco kaj post longaj klopodoj mi sukcesis 
trovi ian vojeton, mi faris kompanion kun ia komercisto. Laŭ la 
aspekto li estis eĉ tute bonorda homo, jes... solida mastro kaj apar- 
tenas eĉ al la administrantaro de la sinagogo... sed esence li estis 
ruzulo, trompisto, ŝtelisto, li preskaŭ tute malfeliĉigis min! Vi 
sekve komprenas, en kia stato tiam estis mia kapo.... 

Kaj jen unu fojon mi venas hejmen, kaj mi vidas, mia knabo 
venas al mi renkonte iel strange, kun ruĝeta vizaĝo kaj en ornam- 
aĵeto sur la ĉapo!. « Aŭskultu, Moĉjo », mi diras al li, « kien perd- 
iĝis via ornamaĵeto? » Kaj li diras: « kia ornamaĵeto? » Mi diras 
«la bulono ». Li diras: « kia butono? » Mi diras: la « butono, 
kiu estis surla ĉapo; ankoraŭ antaŭ la festoj miaĉetis |а al vi novan 
ĉapon kun nova ornamaĵeto! »... Tiam li ruĝiĝis ankoraŭ pli kaj 
diris al mi: « mideprenis ».... Mi diras : « kion signifas, ke vi depre- 
nis? » Li diras : « mi estas libera ».... Mi diras : « kion signifas, vi 
estas libera? » Li diras: «пі ĉiuj estas liberaj ».... Mi diras: « kion 
signifas, vi ĉiuj eslas liberaj? » Li diras: « ni ne iras plu en la 
gimnazion ».... Mi diras : « kion signifas, vi ne iras plu en la gim- 
nazion? » Li diras: « ni faris komunan interkonsenton, ke ni plu 
ne iru ».... Mi diras : « kion signifas, vi faris interkonsenton? kiaj 
faristoj? kiaj interkonsentistoj? Nu, bela ĝojo al mis veni », midiras; 
« por tio mi min ruinigis, por tio mi min elmetis al ĉiaspecaj sufer- 
oj kaj humiligoj, por ke vi poste povu fari komunan interkonsent- 
on? Ilo ve, ho ve », mi diras, « al vi, al mi kaj al ni ĉiuj! Dio volu 
almenaŭ, ke tio ne alportu ian grandan malfeliĉon al la hebrea po- 

1. La aŭtoro rakontas ĉi tie pri la striko, kiun dum la rusa-japana milito 


faris la gimnazianoj en preskaŭ ĉiuj gimnazioj de Polujo. Tiu ĉi striko mal- 
feliĉigis tre grandan nombron da infanoj. 

polo, ĉar ĉie la hebreo estas ja la propeka kapro! »... Tiel mi parol- 
as al li, kaj mi komencas flamiĝi, moralinstrui, kiel ordinare patro 
parolas kun infano.... Sed mi havas ja edzinon, longe ŝi vivu; ŝi 
alkuras kaj komencas tamburi per sia lango, ke estas tiel kaj tiel, 
ke mi jam tute sensukiĝis, ke mi ne havas eĉ plej malgrandan scion 
pri tio, kio fariĝas en la mondo, ke nun fariĝis tute alia mondo, 
saĝa mondo, sincera mondo, libera mondo, mondo, en kiu ĉiuj 
estas egalaj, en kiu ne ekzistas riĉa kaj malriĉa, ne ekzistas sin- 
joro kaj sklavo, ne ekzistas ŝafo tondata, ne ekzistas hundo boj- 
anta, ne ekzistas katogratanta, ne ekzistas muso mordetanta.... » — 
« Ta, ta, ta, », mi diras, « kie vi prenis tian strangan lingvon? ĝi 
estas ia nova lingvo », mi diras, « novaj vortoj; eble estus bone, 
ke vi samtempe jam ellasu la kokinojn el la kaĝo : iru, kokinoj, far- 
iĝu mastrinoj?... » Tiam ŝi ekflamas, kvazaŭ mi elverŝus sur ŝin 
dek sitelojn da bolanta akvo, kaj komenciĝas tra ra, ra, laŭ « ilia » 
тапіего.... Nu, oni devas jam aŭskulti la predikon ĝis la fino, sed 
la malfeliĉo konsistas en tio, ke tiu prediko ne havis finon. « Nu », 
mi diras al ŝi, « bone, sed nur faru finon; mi batas al mi la brust- 
on, mi konfesas, ke mi pekis, mi krimis, nur faru finon, nur lasu 
al mi pacon! » Sed ŝi ne volas aŭdi nek vidi.... « Ne », ŝi diras, ŝi 
volas scii, kial, kaj por kio, kaj kiarajte, kaj precize, kaj kontraŭe, 
kaj kiel la konscienco permesas, kaj kiel konvenas, kaj denove, kaj 
denove, kaj ankoraŭ unu fojon denove la ѕатоп!... » 
Diru, mi petas, kiu elpensis... edzinon? 

ESPERANTISTA CENTRA LIBREJO, 54, rue de Clichy, PARIS (96). 


Kolekto de « LA REVUO » : 


Angla lingvo sen profesoro, unuakta komedio de TRISTAN BERNARD, el 
franca lingvo tradukis Gaston MOCH. 


Unu volumo in-8, 44-paĝa 2... Francaj fr. 2 » 
Aspazio, tragedio en kvin aktoj, de A. SVJENTOĤOVSKI, el pola lingvo tradukis 


Dre Leono ZAMENHOF. 
Unu volumo in-8, 157-раба 


Bukedo, artikoloi pri literaturaj kaj beletristikaj demandoj, de Ch. LAMBERT. 
Unu volumo in-8, 157-paĝa. . . 


Halka, opero en kvar aktoj, teksto de W. WOLSKI, el pola lingvo tradukis 
ANTONI GRABOWSKI. 
Unu volumo in-8, 38-раба. . „ 


Imenlago, novelo de Ta£opon STORM, tradukis ALrn£p BADER. 
Unu volumo in-8, 35-paga ss ss 


Kaatje, kvarakta teatraĵo de Pau. SPAAK, el flandra lingvo tradukis По W. van 
ова BIEST. 
Unu volumo in-8, 111-райа.... EEEE 


Karmeno, de MÉRIMÉE, el la franca lingvo tradukis Sam. MEYER. 
Unu volumo in-8, 56-paña. . . . 


La Faraono, romano de PRUS, tradukis Dr° K. BEIN. 
Tri volumoj in-8, 194-238-191-paĝaj 


La Reĝo de la montoj, de Ко. ABOUT, el franca lingvo tradukis С. MOCH, 
illust. de С. DORE. 
Unu volumo in-8, 248-райа..... a 3 
La Rompantoj, kvin monologoj verkitaj de Е. PUĴULA-VALJES, 
Unu volumo in-8, 44-paĝa. Kun ilustraĵoj 


Laŭroj, kolekto de promiitaj vorkoj en la unua konkurso de « La Revuo ». 
Unu volumo in-8, 138-paĝa. , . . oe ee ee 


Makbeto, kvinakta dramo de SHAKESPEARE, tradukis Dre LAMBERT. 
Unu volumo іп-8, 193-раба 
Mazepa, tragedio en kvin aktoj, de Jucsusz SLOWACKI, el pola lingvo tradukis 
ANTONI GRABOWSKI. 
Unu volumo in-8, 90-райа..... .. 2 
Mistero de Doloro, dramo де Агни. GUAL, el kataluna lingvo tradukis 
Е. PUĴULA-VALJES. 
Unu volumo in-8, 96-paĝa 

Teknikaj Verkoj. 


Vortaro de Esperanto, de KABE. 
Unu volumo in-8, kartonbindita, 175-paĝa. , Francaj fr. 8 » 
Plena Vortaro Esperanto-Esperanta kaj Esperanto-Franca, de мик 


BOIRAC, kun la kunlaborado de ge-S9 FAUVART-BASTOUL. 
Du volumoj kaj Aldono, in-8, kune 430-paĝa 


Enciklopedia Vortareto Esperanta, kun klarigo en Esperanto kaj traduko en 
franca lingvo, verkita de 59 Cu. VERAX kun kunlaborado do specialistoj. 
Unu volumo in-8, kartonbindita, 281-раба 


Vocabulaire technique et technologique 
Cu. VERAX. 
Unu volumo in-8, kartonbindita 139-paĝa وة‎ sai 4 
Vocabulaire Esperanto-francais des mots spéciaux а la philatelie, avec 


modéles de lettres, de Сн. LEMAIRE. 
Unu volumo in-8, 20-paĝa 


Provo de Marista Terminaro, de ROLLET DE L'ISLE, 
Unu volumo ilustrita in-8, kartonbindita, 76-paga 


Vade-Mecum de Internacia Farmacio, de C. ROUSSEAU. 
Unu volumo in-8, tolbindita, 288-paga 


Inicado Matematika, de C.-A. LAISANT, trad. J. CAMESCASSE. 
Unu volumo in-16, 172-paĝa 


Por la Instruado: 


Instruado de Esperanto per Bildaroj. 
Unu volumeto in-16, 16 paĝa, kun kolorigitaj bildoj 


Kurso tutmonda laŭ la metodo naturo, verkis мио GASSE. 
Unu volumo in-16, 57-paĝa 
Frazaro, verkis H. pe COPPET. 
Unu volumo in-16, 106-paĝa 
Konkordanco de la Vortoj de Ekzercaro, de A. WACKRILL. 
Unu volumo іп-16, 96-paĝa 
La Elementoj kaj la Vortfarado, gramatiko kaj sintakso en Esperanto verkis 
E. ĈEFEĈ. 
Unu volumo in-16, 64-paĝa 
Komercaj leteroj en Esperanto, kaj Vortareto de la vortoj uzitaj kun traduko 


en angla franca kaj germana lingvoj, de P. BERTHELOT. 
Unu volumo in-16, 32-раба 


Komercaj praktikaj leteroj, kun franca traduko, de O'CONNOR. 
Unu volumo in-16 


Oni aldonu por sendo : 15 °/, + 0,25 (Francujo 


9) + 0,50 (ekster-Francujon). 


